title: Siikaniemi (Viipuri)

text: Tervaniemen kärki luovutettiin 1870-luvulla Viipurin Purjehdusseuran haltuun ja vuonna 1891 sinne rakennettiin arkkitehti Gerhard Sohlbergin suunnittelema paviljonki. Vuosina 1933–1934 pursipaviljongin eteläpuolella oleva uimaranta kunnostettiin uimalaitokseksi kaupunginarkkitehti Uno Ullbergin suunnitelmien mukaan. Paikalle rakennettiin pukuhuone- ja pesutilojen lisäksi muun muassa aallonmurtaja sekä hyppytorni ja katsomoita.


title: Siikaniemi (Viipuri)

text: Tervaniemen koillisosassa sijaitsivat makasiineja täyteen rakennettu tavarasatama sekä Tervaniemen puisto, jonne alettiin vuonna 1914 rakentamaan venäläistä varuskuntakirkkoa. Työ keskeytyi ensimmäisen maailmansodan syttymisen vuoksi, mutta harjakorkeuteen jäänyttä kirkkorakennusta käytettiin myöhemmin hyödyksi Uno Ullbergin piirtämän Viipurin maakunta-arkiston rakentamisessa, joka valmistui 1934. Nykyään sen tiloissa toimii Leningradin alueen Viipurin sivuarkisto. Tervaniemen puiston pohjoispää sijaitsee entisen Siikanimen torin vieressä. Venäläiset pystyttivät paikalle Pietari Suuren patsaan vuonna 1910 Viipurin valloituksen 200-vuotisjuhlan kunniaksi. Suomen itsenäistymisen jälkeen se poistettiin ja tilalle pystytettin vuonna 1927 Gunnar Finnen veistos "Itsenäisyyden leijona". Finnen teos puolestaan korvattiin Neuvostoliiton aikana jälleen Pietari Suuren patsaalla, joka on puistossa edelleen.


title: Siikaniemi

text: Siikaniemi voi tarkoittaa muun muassa seuraavia:


title: Leveraged buyout

text: Leveraged buyout (lyhenne LBO) tarkoittaa rahoitusalalla yrityskauppaa, joka on rahoitettu suureksi osaksi velalla. Lainan vakuutena käytetään ostettavan yrityksen varallisuutta. Laina on tarkoitus maksaa yhtiön tulevilla tuotoilla, joko yhtiöstä saatavilla osingoilla tai yhtiön osien myymisestä saatavilla tuloilla.


title: Leveraged buyout

text: Velkarahoitteisia yritysostoja on käytetty mm. tapauksissa, joissa kaksi yritystä sulautetaan eli fuusioidaan yhteen.


title: FS Rapière (L9061)

text: Rapière (runkonumero L9061) oli Ranskan laivaston CDIC-luokan maihinnousualus ().


title: FS Rapière (L9061)

text: Alus tilattiin Villeneuve la Garennesta Société finistérienne de construction navalelta (SFCN). Sen köli laskettiin 11. syyskuuta 1987 ja alus laskettiin vesille 25. helmikuuta 1988 nimellä "CDIC 9061". Alus otettiin palvelukseen vielä saman vuoden lopulla 19. lokakuuta.


title: FS Rapière (L9061)

text: Alus liitettiin palvelukseen otettaessa Touloniin sijoitettuun Force d'Action Navaleen. Se nimettiin "Rapièreksi" 21. heinäkuuta 1997. Alus myytiin Chilelle yhdessä Foudren, CTM 19:n ja CTM 24:n kanssa 43 miljoonalla eurolla ja ne luovutettiin 23. joulukuuta 2011 uudelle omistajalle Toulonissa.


title: Bruno Uvini

text: Bruno Uvini Bortolança (s. 3. kesäkuuta 1991 Capivari, Brasilia) on brasilialainen jalkapalloilija, pelipaikaltaan keskuspuolustaja. Hän edustaa kaudella 2014 brasilialaista Santosia.


title: Bruno Uvini

text: Uvini on edustanut seuratasolla myös brasilialaista São Pauloa, englantilaista Tottenham Hotspuria sekä italialaisia Napolia ja Sienaa.


title: Bruno Uvini

text: Brasilian maajoukkueessa Uvini on pelannut kolme A-maaottelua vuonna 2012. Hän oli mukana maajoukkueessa kesäolympialaisissa 2012, jossa Brasilia saavutti hopeaa. Uvinilla on myös alle 20-vuotiaiden maailmanmestaruus vuodelta 2011.


title: Ares (yritys)

text: Moottoritehdas Oy Ares Ab oli 1922 perustettu helsinkiläinen moottorivalmistaja. Se aloitti toimintansa Sirpalesaaressa, jossa sen vuokra-aika päättyi 1948. Yritys valmisti vene- ja maatalousmoottoreita ja moottoriveneitä. Yritys toimi nimellä Ares vuodesta 1928 alkaen. Yrityksen toiminta päättyi 1951.


title: Ares (yritys)

text: Yrityksen perustaja oli keksijä, insinööri Ernst Pohjanpalo (1888–1983), joka osti Erkko & Markoffin 1904 perustaman tehtaan, joka oli toiminut välillä nimellä Helsingin Moottoritehdas. Pohjanpalo myi Areksen 1941, jolloin hän meni Valtionrautateiden palvelukseen. Toimitusjohtaja oli vuosina 1945–1950 Gustaf Wrede.


title: Ares (yritys)

text: Yrtyksen liikevaihto oli vuonna 1939 5,5 miljoonaa markkaa ja henkilökuntaa oli 60.


title: Yeredon Saniona

text: Yeredon Saniona on maalaiskunta Ségoun alueen Nionon piirissä. Sen keskuskylä Werekela 8 sijaitsee kymmenen kilometriä Nionosta pohjoiseen. Kunnassa on 17 300 asukasta (vuonna 2009).


title: Yeredon Saniona

text: Yeredon Saniona rajoittuu pohjoisessa Nionon piirin Sirifila-Boundyn ja Toridaga-kon, etelässä Nionon ja idässä Macinan piirin Monimpebougoun kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella.


title: Yeredon Saniona

text: Kuntaan kuuluu 15 kylää ja kolme pikkukylää. Asukkaat ovat etupäässä bambaroita, miniankoja, fulbeja, maureja, tuaregeja, songhaita ja bozoja.


title: Yeredon Saniona

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra ja vihannekset. Kotieläimiä ovat naudat, lampaat ja vuohet. Kunnassa pidetään viikoittaiset markkinat.


title: Yeredon Saniona

text: Kunnasta on maantieyhteys Nionoon. Palveluihin kuuluvat yhdeksän alakoulua, yksi yläkoulu, koulutus- ja kehittämiskeskus (CED), kulttuuritalo ja terveysasema.


title: Sirifila-Boundy

text: Sirifila-Boundy on maalaiskunta Ségoun alueen Nionon piirissä Malissa. Sen keskuskylä N’Débougou sijaitsee Nigerjoesta lähtevän Sahelin kanavan varrella 15 kilometriä Nionosta pohjoiseen. Kunnassa on 35 300 asukasta (vuonna 2009).


title: Sirifila-Boundy

text: Sirifila-Boundyn kunta rajoittuu pohjoisessa Nionon piirin Diabalyn, idässä Toridaga-kon, etelässä Yeredon Sanionan ja lännessä Marikon kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella.


title: Sirifila-Boundy

text: Kuntaan kuuluu 17 kylää. Asukkaat ovat etupäässä bambaroita, songhaita, soninkeja, moseja, miniankoja, fulbeja ja bozoja. Vallitsevat uskonnot ovat islam ja kristinusko.


title: Sirifila-Boundy

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, sipuli ja vihannekset. Siengon kylässä pidetään viikoittaiset markkinat.


title: Sirifila-Boundy

text: N’Débougoun kautta kulkee Ségousta Timbuktuun johtava maantie RN33. Palveluihin kuuluvat alakoulut, yksi yläkoulu, koulutus- ja kehittämiskeskus (CED), kirjasto ja kaksi terveysasemaa.


title: Aika kultainen

text: ”Aika kultainen” on Jonna Tervomaan kappale hänen yhdeksänneltä, "Eläköön"-studioalbumilta. Johanna Kustannus julkaisi kappaleen albumin kolmantena singlenä 3. tammikuuta 2014. Kappaleen on säveltänyt Tervomaa yhdessä Eppu Kososen kanssa, joka on myös tuottanut kappaleen. Sanoituksen on tehnyt myös artisti itse.


title: Aika kultainen

text: Kappaleesta julkaistiin 8. tammikuuta 2014 Niko Hataran ja Iiro Hokkasen ohjaama musiikkivideo.


title: Aika kultainen

text: ”Aika kultainen” -kappaleen ainoaksi listasijoitukseksi jäi radiolistan 22. sija.


title: Toridaga-ko

text: Toridaga-ko on maalaiskunta Ségoun alueen Nionon piirissä Malissa. Sen keskuskylä Bolibana B6 sijaitsee 20 kilometriä Nionosta pohjoiseen. Kunnassa on 26 900 asukasta (vuonna 2009).


title: Toridaga-ko

text: Toridaga-kon kunta rajoittuu etelässä Nionon piirin Yeredon Sanionan, lännessä Sirifila-Boundyn ja pohjoisessa Diabalyn sekä idässä Macinan piirin Monimpebougoun ja Moptin alueen Ténenkoun piirin Karérin kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella.


title: Toridaga-ko

text: Kuntaan kuuluu 19 kylää. Asukkaat ovat etupäässä bambaroita, fulbeja, miniankoja, songhaita, maureja, bozoja ja dogoneja.


title: Toridaga-ko

text: Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat riisi, hirssi, durra ja vihannekset. Bolibanassa pidetään viikoittaiset markkinat.


title: Toridaga-ko

text: Kunnasta on maantieyhteydet Nionoon. Palveluihin kuuluvat 12 koulua ja terveysasema.


title: Extant

text: Extant on yhdysvaltalainen scifi-draamasarja, jonka on luonut Mickey Fisher. Sarjan yhtenä tuottajana toimii Steven Spielberg, ja Spielbergin Amblin-yhtiö myös tuottaa televisiosarjaa.


title: Extant

text: Sarjaa alettiin esittää Yhdysvalloissa CBS-televisiokanavalla 9. heinäkuuta 2014. Kanava tilasi sarjasta suoraan 13-jaksoisen ensimmäisen tuotantokauden ilman yleensä pakollista pilottijaksoa. Sarjaan on tilattu toinen tuotantokausi, joka alkoi Yhdysvalloissa 1. heinäkuuta 2015 ja päättyi 9. syyskuuta 2015. 9. lokakuuta 2015, CBS julisti "Extantin" lopetetuksi.


title: Extant

text: Suomessa ensimmäinen tuotantokausi esitettiin 20. marraskuuta 2014 – 12. helmikuuta 2015. Toinen tuotantokausi alkoi Suomessa 14. lokakuuta 2015 ja päättyi 6. tammikuuta 2016.


title: Extant

text: Sarja kertoo astronautti Molly Woodsista (Halle Berry), joka on ollut 13 kuukauden mittaisella komennuksella Seraphim-avaruusasemalla. Hän palaa takaisin Maahan miehensä Johnin (Goran Višnjić) ja poikansa Ethanin (Pierce Gagnon) luokse, joka on Johnin suunnittelema "humanikoksi" kutsuttu prototyyppiandroidi. Kun Molly huomaa olevansa salaperäisesti raskaana, hän päättää alkaa tutkia asiaa.


title: Fabio Rossitto

text: Fabio Rossitto (s. 21. syyskuuta 1977 Aviano, Italia) on italialainen uransa lopettanut jalkapalloilija, pelipaikaltaan keskikenttäpelaaja. Peliuransa jälkeen Rossitto on toiminut valmentajana.


title: Fabio Rossitto

text: Rossitto pelasi urallaan yhteensä 223 ottelua Italian pääsarjassa Serie A:ssa edustaen Udinesea, Napolia ja Fiorentinaa. Parhaimmillaan hänen joukkueensa ylsi pääsarjassa viidenneksi (Udinese 1996–1997). Italian cupin Rossitto voitti Fiorentinassa kaudella 2000–2001. Hän pelasi myös 97 ottelua toiseksi korkeimmalla sarjatasolla Serie B:ssä edustaen Udinesea, Napolia ja Veneziaa. Udinesessa Rossitto saavutti kaksi nousua pääsarjaan: kausina 1991–1992 ja 1994–1995. Lisäksi Rossitto pelasi kauden 2004–2005 Belgian liigan Germinal Beerschotissa. Hän voitti seurassa Belgian cupin.


title: Fabio Rossitto

text: Italian maajoukkueessa Rossitto pelasi yhden A-maaottelun vuonna 1996.


title: Mårten

text: Mårten on ruotsalainen miehen etunimi, muunnelma nimestä Martinus tai Martin.


title: Mårten

text: Suomessa nimi Mårten on vuoden 2009 loppuun mennessä annettu 541 henkilölle. Suomenruotsalaisen kalenterin mukaan Mårtenin nimipäivä on martinpäivänä, 10. marraskuuta.


title: Martina

text: Martina on naisen etunimi, Martinus- tai Martin -nimen naispuolinen vastine.


title: Martina

text: Suomessa nimi Martina on 1900-luvun vuoden 2009 loppuun mennessä annettu Väestörekisterikeskuksen tietojen mukaan 1552 naiselle ja ainakin kahdelle miehelle. Nimestä on harvinaisena käytössä myös suomalaistettu kirjoitusasu "Martiina", mutta sen nimisiä henkilöitä on ollut vain noin 60. Suomenruotsalaisen kalenterin mukaan Martinan nimipäivä on martinpäivänä, 10. marraskuuta.


title: Reaalipalkka

text: Reaalipalkka (myös reaaliansio) tarkoittaa palkan ostokykyä sillä hetkellä, kun palkka saadaan. Reaalipalkkojen kehitystä voidaan seurata jakamalla ansiotasoindeksi (nimellispalkkaindeksi) kuluttajahintaindeksillä.


title: Saksan valtiopäivävaalit 1932 (täsmennyssivu)

text: Saksassa järjestettiin kahdet valtiopäivävaalit vuonna 1932:


title: Saku Savolainen

text: Saku Savolainen (s. 13. elokuuta 1996 Iisalmi) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan keskikenttäpelaaja, mutta kykenee pelaavaan myös puolustuksessa ja hyökkäyksessä.


title: Saku Savolainen

text: Savolainen nousi Kuopion Palloseuran edustusjoukkueeseen kaudella 2013. Hän pelasi kauden aikana 18 liigaottelua ja teki niissä kaksi maalia. Kaudella 2014 Savolainen pelasi 16 ottelua tekemättä maalia. Hän pelasi kauden aikana myös kolme ottelua Kakkosessa yhteistyöseura SC KuFu-98:ssa.


title: Bariumtitanaatti

text: Bariumtitanaatti (BaTiO) on epäorgaaninen perovskiitteihin kuuluva keraaminen materiaali. Yhdistettä käytetään laajasti elektroniikka- ja ultraäänisovellutuksissa sen ferrosähköisten ja pietsosähköisten ominaisuuksien vuoksi.


title: Bariumtitanaatti

text: Rakenteeltaan bariumtitanaatti kuuluu niin kutsutun perovskiittirakenteen omaaviin yhdisteisiin. Yhdisteen Curie-lämpötila on 130 °C, missä lämpötilassa yhdisteen kiderakenne muuttuu alkeiskopiltaan pintakeskeiseksi kuutiolliseksi rakenteeksi. Barium- ja oksidi-ionit muodostavat kuutiollisen rakenteen perustan ja titaani-ionit sijoittuvat kidehilassa barium- ja oksidi-ionien välisiin oktaedrimäisiin välitiloihin. Yhdisteellä on korkea dielektrinen vakio ja sillä on sekä pietsosähköisiä,että ferrosähköisiä ominaisuuksia. Materiaalin ominaisuuksia, kuten Curie-lämpötilaa, voidaan muuttaa korvaamalla osa bariumioneista lyijy-, strontium-, kalsium- tai kadmiumioneilla tai korvaamalla osa titaani-ioneista tina-, zirkonium-, hafnium-, cerium- tai toriumioneilla.


title: Bariumtitanaatti

text: Bariumtitanaattia voidaan valmistaa sintraamalla eli kuumentamalla bariumkarbonaatin ja titaanidioksidin seosta noin 1 200 °C:n lämpötilaan. Muita tapoja ovat esimerkiksi bariumin ja titaanin kaksoissuolojen kuten bariumtitaanioksalaatin tai -sitraatin hajottaminen termisesti.


title: Bariumtitanaatti

text: Bariumtitanaattia käytetään elektroniikassa muun muassa kondensaattorien valmistamiseen. Sitä käytetään myös sen pietsosähköisten ominaisuuksien vuoksi mikrofoneissa sekä ultraääntä hyödyntävissä sovellutuksissa ultraääniantureissa muun muassa nestepinnan korkeuden tarkkailuun säiliöissä, tutkissa, ultaraäänipuhdistuslaitteissa sekä sotilassovellutuksissa.


title: Sergei Kalinin

text: Sergei Pavlovitš Kalinin (; s. 17. maaliskuuta 1991 Omsk, Venäjän SFNT, Neuvostoliitto) on venäläinen jääkiekkoilija ja maailmanmestari, joka teki kesällä 2017 kolmivuotisen sopimuksen KHL-joukkue SKA Pietarin kanssa. Hän on pelannut urallaan KHL:ssä, NHL:ssä ja AHL:ssä. Kalinin on ollut voittamassa myös MM-kultaa 2014. Hän on pelipaikaltaan keskushyökkääjä, mutta osaa pelata myös laidassa.


title: Sergei Kalinin

text: Kalinin on Avangard Omskin kasvatti. Hän pelasi ensimmäiset miesten pelinsä seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2008–2009. Kauden 2009–2010 Kalinin vietti lähinnä MHL-junioriliigassa Omskije Jastrebyn joukkueessa, jonka sisäisen piste- ja syöttöpörssin hän voitti tehoilla 14+22=36. Kalinin pelasi kauden aikana MHL:n tähdistöottelussa ja pelasi myös ensimmäisen KHL-ottelunsa Avangardissa.


title: Sergei Kalinin

text: Kaudella 2010–2011 Kalinin pelasi KHL:ssä 24 runkosarja- ja kahdeksan playoff-ottelua tehden yhden syöttöpisteen. Ensimmäisellä kokonaisella KHL-kaudellaan 2011–2012 hän teki 53 runkosarjaottelussa tehot 9+9=18 sekä 19 playoff-ottelussa tehot 2+1=3. Omsk eteni kauden päätteeksi Gagarin Cup -finaaleihin, jotka vei kuitenkin Dinamo Moskova seitsemännessä ottelussa voitoin 4–3. Kaudella 2013–2014 joukkue jäi pudotuspelien ulkopuolelle, mutta voitti Nadežda Cupin. Kaudella 2014–2015 Kalinin nousi Omskin kapteeniksi.


title: Sergei Kalinin

text: Toukokuussa 2015 Kalinin teki vuoden mittaisen tulokassopimuksen New Jersey Devilsin kanssa. Hän sai harjoitusleirin päätteeksi pelipaikan NHL:stä ja teki NHL-debyyttinsä näin ollen kauden 2015–2016 avauskierroksella 9. lokakuuta 2015 Winnipeg Jetsia vastaan. Kalinin sai ottelussa jääaikaa 11.38 minuuttia. NHL-uransa avausmaalin hän teki 8. marraskuuta Vancouver Canucksia vastaan.


title: Sergei Kalinin

text: Kalinin pelasi kahden kauden aikana 121 NHL-ottelua Devilsissä. Toisella kaudellaan hän ehti edustaa joukkuetta 43 ottelussa, kun hänet kaupattiin Toronto Maple Leafsiin vaihdossa Viktor Lööviin. Devils oli lähettämässä hänet farmijoukkue Albany Devilsiin, kun tuli mahdollisuus kauppaan. Torontossa Kalinin puolestaan lainattiin suoraan AHL-sarjan Toronto Marliesiin. Kalinin edustikin loppukauden Marliesia. Kauden jälkeen hänen KHL-oikeutensa omistanut Avangard Omsk myi oikeudet SKA Pietarille 1,3 miljoolla eurolla. SKA Pietari teki heinäkuun 2017 alussa kolmivuotisen sopimuksen Kalinin kanssa.


title: Sergei Kalinin

text: Kalinin oli voittamassa olympiakultaa venäläisten olympiaurheilijoiden joukkueessa 2018. Hän edusti Venäjää MM-kilpailuissa vuonna 2014, jolloin hän voitti maailmanmestaruuden. Yhteensä Kalinin on pelannut 24 A-maaottelua tehopistein 2+3=5. Hän pelasi myös alle 20-vuotiaiden MM-kilpailuissa vuonna 2011, jolloin Kalinin voitti maailmanmestaruuden.


title: Artemi Panarin

text: Artemi Sergejevitš Panarin (; s. 30. lokakuuta 1991 Korkino, Venäjän SFNT, Neuvostoliitto) on venäläinen jääkiekkoilija, joka pelaa NHL-joukkue Columbus Blue Jacketsin organisaatiossa. Hän on pelipaikaltaan vasen laitahyökkääjä. Panarin laukoo oikealta.


title: Artemi Panarin

text: Panarin debytoi Vitjaz Podolskin KHL-joukkueessa jo 17-vuotiaana kaudella 2008–2009, jolloin hän pelasi siellä viisi runkosarjaottelua tehden yhden syöttöpisteen. Suurimman osan kaudestaan hän pelasi kuitenkin seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa. Kaudella 2009–2010 Panarin pelasi KHL:ssä 20 runkosarjaottelua tehopistein 1+8=9. Hän pelasi suurimman osan kaudestaan MHL-joukkue Russkije Vitjazissa, jonka sisäisen tehotilaston voiton Panarin jakoi Aleksandr Vasiljevin kanssa lukemalla +19.


title: Artemi Panarin

text: Kaudella 2010–2011 Panarin teki KHL:ssä 40 runkosarjaottelussa tehot 5+16=21. Hän pelasi myös 13 MHL-ottelua Russkije Vitjazissa, jonka sisäisen tehotilaston Panarin voitti lukemalla +15. Kaudella 2011–2012 hän nousi Vitjazin KHL-joukkueen varakapteeniksi. Panarin oli joukkueen paras syöttäjä ja toiseksi paras pistemies Mihail Anisinin jälkeen tehoilla 12+14=26, vaikka hän siirtyikin tammikuussa 2012 loppukaudeksi Ak Bars Kazaniin. Panarin palasi kaudeksi 2012–2013 Vitjaziin, jonka kolmanneksi paras maalintekijä hän oli 11 osumallaan. Panarinin osoite vaihtui kuitenkin taas kesken kauden, tammikuussa 2013, kun hän siirtyi SKA Pietariin vaihdossa seuraavan kesän viidennen kierroksen .


title: Artemi Panarin

text: Kaudella 2013–2014 Panarin oli Pietarin paras maalintekijä ja hän jakoi joukkueen sisäisen pistepörssin voiton Ilja Kovaltšukin kanssa tehoilla 20+20=40. Panarin sijoittui KHL:n maalipörssissä yhdeksänneksi. Kaudella 2014–2015 hän oli Pietarin paras pistemies ja maalintekijä tehoilla 26+36=62, joilla Panarin jakoi KHL:n pistepörssin neljännen sijan TsSKA Moskovan Stéphane Da Costan kanssa. Maalipörssissä hän sijoittui viidenneksi. Panarin jakoi myös kevään 2015 pudotuspelien syöttöpörssin voiton joukkuetoverinsa Vadim Šipatšovin kanssa 15 syöttöpisteellään. Hän voitti kauden päätteeksi Gagarin Cupin ja valittiin KHL:n ensimmäiseen tähdistökentälliseen. Panarin pelasi kauden aikana myös ssa ja hänet valittiin liigan lokakuun 2014 kuukauden hyökkääjäksi.


title: Artemi Panarin

text: Huhtikuussa 2015 Panarin teki kaksivuotisen tulokassopimuksen Chicago Blackhawksin kanssa. Hän otti harjoitusleirin päätteeksi paikan joukkueen NHL-kokoonpanosta ja teki NHL-debyyttinsä näin ollen kauden 2015–2016 avauskierroksella 7. lokakuuta 2015 New York Rangersia vastaan. Panarin sai ottelussa jääaikaa 16.50 minuuttia ja hän teki myös NHL-uransa avausmaalin. Panarin valittiin ottelun kolmostähdeksi. Panarin teki ensimmäisellä NHL-kaudellaan 30 maalia ja antoi 47 maaliin johtanutta syöttöä.


title: Artemi Panarin

text: Panarin edusti Venäjää MM-kilpailuissa vuonna 2015, jolloin hän voitti hopeaa ja valittiin joukkueensa top-3-pelaajaksi. Vuoden 2017 kisoissa hän voitti turnauksen pistepörssin tehoilla 4+13=17 ja valittiin tähdistökentälliseen. Hän pelasi myös alle 20-vuotiaiden MM-kilpailuissa vuonna 2011, jolloin Panarin voitti maailmanmestaruuden. Hän teki turnauksen finaaliottelussa 5. tammikuuta 2011 Kanadaa vastaan kaksi maalia, joista toinen jäi Venäjän 3–5-voittoon päättyneessä ottelussa mestaruuden ratkaisseeksi maaliksi.


title: Jegor Jakovlev

text: Jegor Konstantinovitš Jakovlev (; s. 17. syyskuuta 1991 Magnitogorsk, Venäjän SFNT, Neuvostoliitto) on venäläinen jääkiekkopuolustaja ja maailmanmestari, joka pelaa KHL-joukkue SKA Pietarissa.


title: Jegor Jakovlev

text: Jakovlev on Metallurg Magnitogorskin kasvatti. Hän debytoi miesten peleissä kuitenkin AK Bars Kazanin kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2008–2009. Kauden 2009–2010 Jakovlev pelasi MHL-junioriliigan JHC Barsissa. Kauden 2010–2011 hän pelasi siellä suurimmaksi osaksi ja Jakovlev valittiin MHL:n lokakuun 2010 kuukauden puolustajaksi. Hän sijoittui tehoilla 7+25=32 koko liigan puolustajien pistepörssissä toiseksi edellään vain Aleksei Martšenko. Jakovlev voitti myös Barsin sisäisen tehotilaston lukemalla +26. Hän pelasi myös miesten pelejä VHL-joukkue Neftjanik Almetjevskissa ja debytoi Ak Bars Kazanin KHL-joukkueessa.


title: Jegor Jakovlev

text: Alkukauden 2011–2012 Jakovlev pelasi JHC Barsissa ja Almetjevskissa, mutta hän siirtyi kuitenkin kesken kauden pelaamaan VHL:ää Lokomotiv Jaroslavliin, jonka KHL-kausi peruuntui ennen kaudenavausta kohtalokkaan lento-onnettomuuden vuoksi. Jakovlev pelasi noin puolet Jaroslavlissa viettämästään loppukaudesta MHL:ssä MHC Lokossa, jonka sisäisen tehotilaston hän voitti lukemalla +26. Jakovlev valittiin liigan marraskuun 2011 kuukauden puolustajaksi.


title: Jegor Jakovlev

text: Kaudeksi 2012–2013 Lokomotiv Jaroslavl palasi KHL:ään, jossa Jakovlevin varsinainen tulokaskausi toi 49 runkosarja- ja kuudessa playoff-ottelussa tehot 2+5=7. Kaudeksi 2015–2016 hän siirtyi kolmivuotisella sopimuksella SKA Pietarin riveihin.


title: Jegor Jakovlev

text: Jakovlev oli voittamassa olympiakultaa venäläisten olympiaurheilijoiden joukkueessa 2018. Jakovlev edusti Venäjää MM-kilpailuissa vuosina 2014 ja 2015, joista ensimmäinen turnaus päättyi maailmanmestaruuteen ja jälkimmäinen hopeaan. Yhteensä Jakovlev on pelannut 41 A-maaottelua tehopistein 3+2=5. Hän teki A-maajoukkuedebyyttinsä 29. elokuuta 2013 Czech Hockey Gamesin Pietarissa pelatussa avausottelussa Ruotsia vastaan.


title: Anthony D. Smith

text: Anthony D. Smith (23. syyskuuta 1939 Lontoo – 19. heinäkuuta 2016 Lontoo) oli brittiläinen etnografi, joka erikoistui nationalismin ja etnisyyden tutkimukseen. Hän oli nationalismintutkimuksen piirissä eräs tunnetuimpia modernistisen koulukunnan kriitikoita. Smith puolusti näkemystä, jonka mukaan kansakunnat perustuvat kaikesta huolimatta suhteellisen vanhoille juurille ja hän loi suuntauksen, jota itse kutsui etnosymbolismiksi.


title: Anthony D. Smith

text: Smith syntyi keskiluokkaiseen juutalaisperheeseen ja hänen sukujuurensa olivat pääosin Saksassa ja Puolassa. Hän opiskeli klassisia aineita Oxfordin yliopistossa ja vuoden ajan College of Europessa Bruggessa Belgiassa. Valittuaan oman tieteenalansa Smith opiskeli London School of Economicsissa muun muassa Ernest Gellnerin oppilaana, vaikka onkin myöhemmin ollut yksi Gellnerin ajatusten näkyvistä kriitikoista. Smithin ensimmäinen selkeästi nationalismia käsitellyt teos oli 1971 ilmestynyt "Theories of Nationalism". Kaksi vuotta myöhemmin ilmestyneessä teoksessaan "The Concept of Social Change" hän kritisoi vahvasti Gellnerin edustamaa funktionalistista katsontakantaa, jossa yhteiskunnallinen muutos selitetään modernisaation luomilla uusilla tarpeilla. Smith työskenteli 1970-luvulla opettajana Yorkin ja Readingin yliopistoissa. Vuonna 1980 hänet nimitettiin London School of Economicsiin ensin sosiologian ja sittemmin etnisyyden ja nationalismin tutkimuksen professoriksi. Smithin laaja kirjallinen tuotanto keskittyy pääosin nationalismia ja etnisyyttä koskeviin kysymyksiin, ja hän oli yksi melko harvoja nimenomaan tähän aiheeseen erikoistuneita tutkijoita. Hän toimi "Nations and Nationalism" -nimisen tieteellisen aikakausjulkaisun päätoimittajana ja osallistui kansainvälisen Etnisyyden ja nationalismin tutkimisyhdistyksen (ASEN) perustamiseen. Smith oli lisäksi perehtynyt taidehistoriaan.


title: Anthony D. Smith

text: Smith esitteli teoksissaan "The Ethnic Origins of Nations" (1986) ja "National Identity" (1991) teoriansa, joiden mukaan modernien kansakuntien juuret ulottuvat kauas esiteolliseen aikaan ja modernina aikana muovautuneet kansalliset identiteetit itse asiassa osittain perustuvat paljon vanhempiin etnisiin identiteetteihin. Myöhemmissä teoksissaan "Myths and Memories of the Nation" (1999) ja "Nationalism" (2001) hän vei väitteensä pidemmälle sanoessaan, että itse asiassa kansakuntia ja kansallisia identiteettejäkin on ollut olemassa jo esimodernina aikana, joskin vain poikkeuksina. "Myths and Memories" -kirjassa Smith otti käyttöön termin etnosymbolismi oman lähestymistapansa nimitykseksi. Nimitys on sittemmin vakiintunut kokonaisen nationalismintutkimuksen koulukunnan nimeksi. Smith oli kansakuntien myöhäistä syntyajankohtaa puolustavien modernististen teorioiden näkyvimpiä kriitikoita. Etnosymbolismia arvostelleet modernistit ovat vastaavasti tulkinneet Smithin käsitysten olevan lähellä primordialismia eli perinteistä katsantotapaa, jonka mukaan kansakuntien juuret ovat ikiaikaisia ja luonnollisia. Smithin mukaan etnosymbolistit pyrkivät tutkimaan, miten suuret kansanjoukot ovat menneinä aikoina subjektiivisesti kokeneet suhteensa etniseen tai kansalliseen yhteisöön, kun taas modernistit ovat hänen mukaansa keskittyneet liikaa vain entisajan eliittien tarkasteluun.


title: Anthony D. Smith

text: Smith erottaa toisistaan etniset yhteisöt, joita yhdistävät keskinäinen solidaarisuus sekä yhteistä alkuperää ja kotimaata koskevat myytit, ja toisaalta etniset kategoriat, eli ulkoisesti yhtenäisiltä vaikuttavat ihmisryhmät, joilta kuitenkin puuttuu tietoisuus itsestään. Etnisiä yhteisöjä on hänen mukaansa ollut olemassa ainakin pronssikaudelta lähtien. Kansalliset identiteetit ja kansakunnat, joihin liittyy edellisten ohella poliittinen taso, ovat Smithin mukaan syntyneet etnisten yhteisöjen pohjalta myöhemmin. Silti myös kansakuntia on hänen mukaansa ollut jo esimerkiksi keskiajan Euroopassa. Nationalismin ilmaantumisen myötä kansakuntien luominen muuttuu tietoiseksi. Nationalismin synnyn Smith ajoitti ensin useimpien muiden tutkijoiden tavoin 1700-luvun lopulle, mutta myöhemmin hän on esittänyt jo Alankomaiden kapinan 1500-luvun lopulla tai Englannin sisällissodan 1600-luvulla ilmentäneen nationalismia. Smithin mukaan kansakuntien rakentamiseen liittyvä kansallisten myyttien luominen ei ole yhtä keinotekoista kuin modernistit ovat väittäneet, sillä sen on jollain tavalla perustuttava myös säilyneisiin perinteisiin, jotta se voisi saada vastakaikua ihmisissä.


title: Arktisten alueiden historia

text: Arktisten alueiden historia on arktisen alueen ja Pohjoisen Jäämeren historiaa. Antarktisten alueiden historia on Etelämantereen ja Eteläisen jäämeren historiaa.


title: Arktisten alueiden historia

text: Eskimot tulivat arktisille alueille joitakin tuhansia vuosia Beringinsalmen muotoutumisen jälkeen, noin 10 000 vuotta sitten. He siirtyivät Beringinsalmen kautta Pohjois-Amerikkaan. Grönlannin eskimot jatkoivat sieltä matkaansa Grönlantiin. Sinne he saapuivat likimain samoihin aikoihin kun Viikingit perustivat sinne Skandinaavien varhaiset Grönlannin siirtokunnat, jotka sittemmin tuhoutuivat.


title: Arktisten alueiden historia

text: Grönlannin varhaiset arktiset kulttuurit, paleoeskimoihin kuuluvat pientyökalukulttuurin eskimot käyttivät vain pieniä työkaluja. Tämä kulttuuri hävisi 3500 vuotta sitten ja sitä seurasivat Norton- ja Saqqaq-kulttuurit. Näitäkin kehittyneempi kulttuuri oli Dorsetin kulttuuri, joka vallitsi laajimmillaan Kanadasta Grönlantiin ulottuvalla alueella. Tämän kulttuurin aikana kesytettiin koira, alettiin rakentaa rekiä ja igluja ja tehdä vuolukivestä lamppuja, joissa käytettiin hylkeen tai mursun rasvaa. Dorset-kulttuuria seurasi Thulen kulttuuri. Thule-eskimot pyydystivät valaita.


title: Arktisten alueiden historia

text: Eskimot käyttivät pyyntiretkillään kajakkia ja tavaroiden kuljetukseen he käyttivät umiakkia.


title: Arktisten alueiden historia

text: Kreikkalainen astronomi ja maantieteilijä Pytheas matkusti 300-luvulla eaa. Pohjois-Atlantille. Pohjoinen napapiiri sijaitsi tuolloin hieman eri leveysasteella kuin nykyisin ja hän kävi tuolloin silloisen napapiirin pohjoispuolella. Tuolloin ei ollut vielä selkeää kuvaa Välimeren alueen pohjoispuolella olevista alueista, eikä ole varmuutta, missä Pytheaksen mainitsemat paikat sijaitsevat. On epäselvää, sijaitsiko hänen mainitsema saari nimeltä Thule Islannissa vai Norjan rannikolla.


title: Arktisten alueiden historia

text: Pytheaksen lisäksi Thulen mainitsee myös bysanttilainen historioitsija Prokopios. Hän mainitsee 552 ilmestyneessä kirjassaan erulit, ensimmäiset viikingit ja skrithifinit, jotka todennäköisesti olivat suomalaisia.


title: Arktisten alueiden historia

text: Viikingit olivat taitavia laivanrakentajia. Heillä ei kuitenkaan ollut hyviä navigointivälineitä. He löysivät perille määränpäähänsä joko seuraamalla rannikkoalueita tai seuraamalla valaita, jäälauttoja tai ajopuita. Viikinkien tiedetään käyneen Vienanmerellä ja mahdollisesti he löysivät Huippuvuoret. Viikingit asuttivat myös Islannin ja Grönlannin ja kävivät Pohjois-Amerikassa. Suhteen alkuasukkaina olleisiin intiaaneihin muodostuttua vihamieliseksi, asutusta Pohjois-Amerikkaan ei kuitenkaan syntynyt. Ilmaston huonontuessa myös Skandinaavien varhaiset Grönlannin siirtokunnat tuhoutuivat. Sen sijaan Islannin skandinaavinen asutus säilyi. Kirjassaan Jared Diamond arvioi viikinkien Grönlannin siirtokuntien tuhon syyksi ilmaston kylmenemisen ohella heidän huonon kykynsä sopeuttaa elinkeinonsa paikallisiin oloihin toisin kuin heidän skrælingeiksi nimittämänsä eskimot, jotka olivat sopeutuneet paikallisiin oloihin paremmin. Viikinkien Grönlannin arktiselta alueelta Eurooppaan kuljettamiin kauppatavaroihin kuuluivat muun muassa mursun syöksyhampaat ja elävät jääkarhut.


title: Arktisten alueiden historia

text: 1500-luvulla eteläiset merialueet olivat Espanjan ja Portugalin hallinnassa. Näin ollen englantilaisilla heräsi ajatus päästä luoteisesta, Pohjois-Amerikan pohjoispuolitse Tyynellemerelle. Tuolloin tehdyillä tutkimusmatkoilla päästiin pisimmillään Hudsoninlahdelle ja Baffinlahdelle. Luoteisväylää tutkivat muun muassa James Clark Ross ja John Ross. Luoteisväylää tutkivat myös William Edward Parry ja John Franklin. Franklinin kaksi tutkimusmatkaa onnistuivat, mutta kolmannella retkellä Franklin retkikuntineen kuolivat. Franklinin retkikuntaa ryhdyttiin etsimään ja lopulta selvisi, että he olivat kuolleet Kanadan rannikolle. Myöhemmin englantilaiset kiinnostuivat koillisväylästä, Skandinavian ja Siperian pohjoispuolisesta merireitistä. Hieman myöhemmin myös hollantilaiset kiinnostuivat koillisväylästä. Sekä englantilaiset että hollantilaiset tutkimusmatkailijat pääsivät tuolloin pisimmillään Novaja Zemljan seudulle. Henry Hudson tutki sekä koillis- että luoteisväylää. Luoteisväylää tutki myös Jacques Cartier. Eräs hollantilainen koillisväylän tutkija oli Willem Barents.


title: Arktisten alueiden historia

text: Varhaisin tiedetty venäläisten tekemä purjehdusretki Norjaan tehtiin 1320. 1600- ja 1700-luvuilla venäläiset tutkivat Siperian suuria jokia ja Jäämeren rannikkoa. 1700-luvun lopulla Venäjä valloitti Alaskan. Beringinsalmea tutkivat Semjon Dežnjov ja tanskalaissyntyinen Vitus Bering.


title: Arktisten alueiden historia

text: Kun Venäjä laajeni Alaskaan, lähelle englantilaisten siirtokuntia, englantilaiset heräsivät tilanteeseen. Tyynenmeren länsirannikko oli kiinnostanut englantilaisia ennenkin, mutta nyt siitä kiinnostuttiin erityisesti. Tätä aluetta tutki muun muassa James Cook. Britanniassa kiinnostuttiin myös Grönlannin lähialueista. 1818 David Buchanin retkikunta tutki Grönlannin itäpuolista aluetta ja pyrki pääsemään mahdollisimman pohjoiseen. John Rossin retkikunta tutki Grönlannin länsipuolisia alueita. Luoteisväylää alettiin tutkimaan uudestaan 1800-luvun alussa päästiin Beringinsalmelle saakka ja siitä läpi.


title: Arktisten alueiden historia

text: 1800-luvun lopulla kiinnostuttiin pohjoisnavasta. Tuolloin oletettiin Golfvirran olevan vaikutuksen olevan suurempi kuin se todellisuudessa on ja pohjoisnavalle oletettiin olevan avoin reitti.


title: Arktisten alueiden historia

text: Itävalta-Unkarilainen Karl Weyprechtin ja Julius von Payerin retkikunta yritti löytää tällaista avointa reittiä Huippuvuorten ja Novaja Zemljan välistä. He pääsivätkin Jan Mayenin maan pohjoispuolella sijaitsevalle Rudolfin saarelle saakka.


title: Arktisten alueiden historia

text: Tämän jälkeen George Washington De Long yritti purjehtia navalle jäälauttojen mukana Pohjois-Amerikan länsirannikolta käsin. Hänen laivansa kuitenkin haaksirikkoutui. Myös norjalainen Fridtjof Nansen yritti purjehtia navalle jäälauttojen mukana.


title: Arktisten alueiden historia

text: De Longin laivan Jeanetten jäännökset ajelehtivat napajäätikön yli Grönlannin rannikolle. Tästä Nansen sai idean yrittää purjehtia navalle jäätikköä myöten. Hän ei kuitenkaan onnistunut pääsemään navan suuntaan.


title: Arktisten alueiden historia

text: Nansenin laiva, joka oli nimeltään Fram, oli aikansa kehittynein polaarilaiva. Sen runko oli rakennettu kestäväksi merijäähän kiinni jäätymistä. Se oli myös rakenteeltaan muotoiltu siten, että se kesti jäiden puristusta.


title: Arktisten alueiden historia

text: Todennäköisesti lopulta Robert Peary onnistui pääsemään lähelle pohjoisnapaa 1909.


title: Arktisten alueiden historia

text: Pohjoista Jäämerta tutkivat myös norjalainen Roald Amundsen, grönlantilainen Knud Rasmussen ja suomalaissyntyinen, sittemmin Ruotsiin muuttanut Adolf Erik Nordenskiöld 1900-luvun alussa. Amundsen lensi pohjoisnavan yli lentokoneella 1926. Aiemmin hän oli käynyt Etelänavalla 1911 ja näin ollen hän oli ensimmäinen ihminen, joka oli käynyt molemmilla navoilla.


title: Arktisten alueiden historia

text: Menneinä aikoina merenkävijöitä vaivasi usein keripukki, joka oli varsinkin napaseuturetkeilijöiden vaiva. Eräs kokenut venäläinen kalastaja, joka oli mukana 1734 Huippuvuorille matkanneessa retkikunnassa, tiesi joidenkin ruoka-aineiden torjuvan keripukkia. Nämä olivat raaka liha, peuran veri ja rohtokuirimo. Vasta 1900-luvulla tiedettiin, että keripukin syy on pitkäaikainen C-vitamiinin puutos.


title: Tommi Tuominen (koomikko)

text: Tommi Tuominen on suomalainen stand up -koomikko. Hänet on valittu vuoden 2008 stand up -koomikkotulokkaaksi. Suuremman yleisön tietoisuteen Tuominen nousi sijoituttuaan toiseksi Yle TV2:lla esitetyn "Naurun tasapaino" -ohjelman ensimmäisellä tuotantokaudella.


title: Tommi Tuominen (koomikko)

text: "Naurun tasapainon" toisella tuotantokaudella Tuominen juonsi "Naurun tasapaino Extra" -lisäohjelmaa. Hän on myös juontanut radio-ohjelmia Iskelmä- ja Yle Puhe -kanavilla, jossa jälkimmäisellä hän juonsi ohjelmaa Ismo Leikolan kanssa.


title: Tommi Tuominen (koomikko)

text: Marraskuusta 2014 alkaen Tuominen on käsikirjoittanut ja esiintynyt vakiokasvona Yle TV2:lla esitettävässä "Noin viikon uutiset" -ajankohtaissatiirissa.


title: Haihurrikaani 2: Toinen tuleminen

text: Haihurrikaani 2: Toinen tuleminen (engl. "Sharknado 2: The Second One") on yhdysvaltalainen katastrofielokuva, joka sai ensi-iltansa televisiossa Syfy-kanavalla 30. heinäkuuta 2014. Elokuva on jatkoa vuonna 2013 julkaistulle "Haihurrikaanille". Elokuva sai Suomen ensiesityksensä 9. marraskuuta 2014 Foxilla. Elokuva sai kolmannen osan vuonna 2015 ja neljännen 2016. Viides osa on tulossa kesällä 2017.


title: Haihurrikaani 2: Toinen tuleminen

text: "Haihurrikaani 2: Toinen tuleminen" rikkoi ensiesityksessään Syfy-kanavan katsojaennätyksen kerätessään 3,9 miljoonaa katsojaa.


title: Haihurrikaani 2: Toinen tuleminen

text: Edellisestä osasta tuttu Fin Shepard ja hänen ex-vaimonsa April Wexler ovat matkustamalla New York Cityyn markkinoimaan Aprilin kirjoittamaa kirjaa "How to Survive a Sharknado and Other Unnatural Disasters". Heidän ollessaan lentokoneessa keskellä myrskyä, yllättäen konetta päin alkaa lennellä haita. Lopulta koneen moottori hajoaa ja useita ihmisiä kuolee. April loukkaantuu pahasti, kun hai puraisee hänen toisen kätensä. Fin saa koneen laskeutumaan turvallisesti lentokentälle.


title: Haihurrikaani 2: Toinen tuleminen

text: Samaan aikaan Finin sisko Ellen Brody on New York Cityssä kiertoajelulla perheensä kanssa. Heidän ollessaan Vapaudenpatsaalla Ellen tapaa ystävänsä Pollyn ja Chrissien, jotka kertovat hänelle Finnin lennosta. Kaupunkiin on iskemässä pyörremyrsky, joka lennätää haita mukanaan. Fin aikoo ystäviensä kanssa pelastaa kaupungin, Aprilin ollessa sairaalassa hoidettavana.


title: Miroslav Hroch

text: Miroslav Hroch (s. 1932 Praha) on tšekkiläinen historiantutkija ja Prahan yliopiston professori, joka tunnetaan kansainvälisesti parhaiten kansallisten liikkeiden kehitystä koskevasta teoriastaan.


title: Miroslav Hroch

text: Hroch opiskeli vuodesta 1951 Kaarlen yliopistossa Prahassa, valmistui maisteriksi 1956 ja väitteli tohtoriksi 1962. Hän on ollut Kaarlen yliopistossa yleisen historian apulaisprofessorina 1956–1968, dosenttina 1968–1989 ja professorina vuodesta 1989. Hän on ollut vierailevana luennoitsijana monissa ulkomaisissa yliopistoissa.


title: Miroslav Hroch

text: Hrochin tärkeimmät nationalismia ja kansakuntien syntyä koskeneet tutkimukset ilmestyivät jo 1960-luvulla saksan ja tšekin kielellä, mutta englanninkielisen lukijakunnan ulottuville ne tulivat vasta 1980-luvulla tehtyjen käännösten myötä. Hroch tutki varsinkin kansallisten liikkeiden syntyä Itä- ja Kaakkois-Euroopassa 1800-luvun lopulla. Parhaiten Hrochin analyysista tunnetaan hänen teoriansa kansallisten liikkeiden kolmesta kehitysvaiheesta. Vaiheessa A pieni joukko aktivisteja ryhtyy tekemään akateemista tutkimusta oman etnisen ryhmänsä kielellisistä, historiallisista ja kulttuurisista ominaisuuksista. Vaiheessa B aktivistien seuraava sukupolvi pyrkii houkuttelemaan mahdollisimman paljon etnisen ryhmänsä jäseniä mukaan kansakunnan rakentamiseen. Vaiheessa C kansallinen tietoisuus leviää suurten joukkojen keskuuteen ja kansallinen liike muuttuu todelliseksi joukkoliikkeeksi. Hrochin mallin avulla voidaan luokitella eurooppalaisia kansallisia liikkeitä ja vertailla niiden kehitysvaiheita. Hroch esitteli mallin vuonna 1968 julkaistussa tutkimuksessaan "Die Vorkampfer der nationalen Bewegungen bei den kleinen Völkern Europas", jossa hän käytti yhtenä esimerkkimaana myös Suomea. Suomalaisen Osmo Jussilan mukaan Hrochin malli sopii kuvaamaan myös Suomen historiaa, mutta Hroch sijoitti Suomen tapauksessa kaikki vaiheet liian aikaisiksi, esimerkiksi vaiheen C jo 1860-luvulle, kun Jussilan mukaan oikea ajankohta olisi vasta 1900-luvun alussa.


title: Jukka Lindström (koomikko)

text: Jukka Lindström (s. 1977 Lappeenranta) on suomalainen tv-esiintyjä, stand up -koomikko ja toimittaja. Hän juonsi Yle TV2 -kanavalla esitettävää "Noin viikon uutiset" -ajankohtaissatiiria. Hän toimi myös ohjelman käsikirjoittajana. 28. elokuuta 2017 ilmoitettiin, että Lindström jättää ohjelman 23. marraskuuta 2017. Syynä on muutto ulkomaille.


title: Jukka Lindström (koomikko)

text: Televisiotyön lisäksi Lindström esiintyy stand up -koomikkona. Hän on yksi "Paukutusjengi"-nimisen stand up -ryhmän perustajajäsenistä, ja syksyllä 2006 suomalaiset koomikot valitsivat hänet vuoden nousevaksi kyvyksi.


title: Jukka Lindström (koomikko)

text: Aiemmin Lindström työskenteli Yleisradiossa muun muassa YleX-radiokanavan "Etusivu"-ohjelmassa toimittajana ja tuottajana. Syksyllä 2014 hän esiintyi kymmenen jakson ajan Ylen "YleLeaks"-sarjassa.


title: Jukka Lindström (koomikko)

text: Koulutukseltaan Lindström on valtiotieteen maisteri.


title: Terengganun sulttaani

text: Terengganun sulttaani on Malesian Terengganun osavaltion hallitsija. Sulttaani toimii myös vuorollaan Malesian kuninkaana.


title: Terengganun sulttaani

text: Terengganun kuningashuoneen hallitsijat polveutuvat Johorin sulttaanien Bendahara-dynastiasta. Terengganun ensimmäinen hallitsija Zainal Abidin oli Johoren sulttaanin Abdul Jalil IV:n nuorempi veli. Zainal Abidin tuli Terengganun hallitsijaksi valvomaan maan itäisiä alueita, ja vuonna 1725 Johoren sulttaani Badrul Alam Shah tunnusti Terengganun sulttaanikunnan.


title: Jack Cork

text: Jack Frank Porteous Cork (s. 25. kesäkuuta 1989 Carshalton, Lontoo) on englantilainen jalkapalloilija, joka edustaa Valioliigassa pelaavaa Swansea Cityä. Pelipaikaltaan oikeajalkainen Cork on keskikenttäpelaaja. Hän on 183 senttimetriä pitkä.


title: Jack Cork

text: Cork aloitti uransa Chelsea FC:n junioriakatemioissa, mutta hän ei kuitenkaan noussut seuran ykkösjoukkueeseen. Pääosan Chelsea-ajastaan Cork vietti lainalla AFC Bournemouthissa, Scunthorpe Unitedissa, Southampton FC:ssä, Watford FC:ssä, Coventry Cityssä ja Burnley FC:ssä, joista viimeksi mainitussa Cork teki myös Valioliigadebyyttinsä. Kesällä 2011 Cork siirtyi Chelseasta entiseen lainaseuraansa Southampton FC:hen, joka pelasi tuolloin toiseksi korkeimmalla sarjatasolla. Cork oli kauden 2011-2012 aikana ainoa "Pyhimysten" pelaaja, joka pelasi kauden kaikki ottelut, kun Southampton nousi Valioliigaan. Ensimmäisen liigamaalinsa Cork teki syyskuussa 2014 Newcastle Unitedia vastaan. Tammikuun 2015 siirtoikkunassa Cork siirtyi Valioliigan Swansea Cityyn.


title: Jack Cork

text: Cork on pelannut monissa Englannin nuorten maajoukkueissa, kaikissa alle 16-vuotiaista alle 21-vuotiaisiin. Vuonna 2012 hän kuului Iso-Britannian jalkapallomaajoukkueeseen vuoden 2012 kesäolympialaisissa Lontoossa. Cork pelasi turnauksessa kolmessa ottelussa, kun Iso-Britannia sijoittui viidenneksi.


title: Ice Cream Drop

text: Ice Cream Drop on peliyhtiö Retro Dreamerin vuonna 2014 julkaisema videopeli. Se on saatavilla iOSille ja Androidille.


title: Ice Cream Drop

text: Pelin tarkoituksena on pudota turvallisesti alaspäin mahdollisimman pitkälle väistellen kärpäsiä ja pujotellen laitureiden välistä. Pelihahmona toimii jäätelo, joita voi ostaa erilaisina pelin omasta kaupasta. Pelissä voi kuolla joko törmäämällä kärpäseen tai liiskautumalla näytön yläreunaan. Pelin kaupassa voi myös kehittää omaa jäätelöä, jolloin siitä voi tulla nopeampi tai se voi kestää törmäämisen kärpäseen. Pelissä voi myös kerätä kentässä olevia kirjaimia. Kun kirjaimista on muodostunut sana SHINY (), pelaaja saa hetkeksi kuolemattomuuden. Peli on hieman samankaltainen yhtiön toisen pelin Ice Cream Jumpin kanssa.


title: Anders Helenius

text: Anders Helenius (s. 1981 Parainen) on suomenruotsalainen stand up -koomikko. Helenius on yksi "Paukutusjengi"-stand up -ryhmän perustajajäsenistä. Helenius oli käsikirjoittajana Yle TV2:lla 2014–2017 esitetyssä "Noin viikon uutiset" -ajankohtaissatiirissa.


title: Anders Helenius

text: Huhtikuussa 2018 hän aloitti toisena juontajana Eeva Vekin kanssa "Noin viikon studio" -nimisessä ohjelmassa.


title: Anders Helenius

text: Heleniuksen stand up -keikka helsinkiläisestä Manala-ravintolasta huhtikuulta 2011 on julkaistu DVD:llä syksyllä 2011.


title: Jyri Järvinen

text: Jyri Järvinen (s. 12. kesäkuuta 1993 Tampere) on suomalainen salibandyn pelaaja, joka edustaa Sveitsin salibandyliigassa pelaavaa UHC Usteria. Hän laukoo oikealta.


title: Jyri Järvinen

text: Järvisen lähtökohtainen pelipaikka on puolustaja, mutta hän on pelannut myös hyökkääjänä. Tamperelaisen Classicin kasvatti Järvinen debytoi Salibandyliigassa kasvattajaseuransa paidassa kaudella 2011–2012. Aikaisemmin hän oli pelannut otteluita Divarissa farmisopimuksen turvin Tampereen Ilveksessä. Maaliskuussa 2013 hän teki uransa ensimmäisen Salibandyliigamaalin NST:tä vastaan. Vuonna 2014 Järvinen siirtyi niin ikään liigassa pelanneeseen Kooveen joukkueeseen. Hän ei kuitenkaan pelannut seurassa kauaa, vaan siirtyi jo syksyllä 2014 Divarin SB Vaasaan saatuaan kaupungista opiskelupaikan. Kaudeksi 2015–2016 Järvinen teki sopimuksen sveitsiläisen UHC Usterin kanssa.


title: Associação Fonográfica Portuguesa

text: Associação Fonográfica Portuguesa (AFP) on Portugalin ainoa äänilevyteollisuuden etujärjestö, joka on perustettu vuonna 1989.


title: Associação Fonográfica Portuguesa

text: AFP:n organisaatio vastaa International Federation of the Phonographic Industryn (IFPI) tavoitteista Portugalin alueella. AFP:n jäsenyritykset edustavat yli 95 prosenttia Portugalin musiikkimarkkinoista.


title: Associação Fonográfica Portuguesa

text: RTP1:n lähettämä "Top+" oli viikoittainen listaohjelma, jota tehtiin yhteistyössä AFP:n kanssa. Se oli Portugalin vanhin televisiosta näytetty ohjelma.


title: Mahasz

text: Magyar Hanglemezkiadók Szövetsége (tunnetaan myös nimellä Mahasz tai MAHASZ) on unkarilainen, vuonna 1992 perustettu organisaatio. "MAHASZ" vastaa Hungarian Music Awardsien myöntämisestä sekä Unkarin listakaavioiden ylläpitämisestä. Vaikka "Mahasz" perustettiin vasta vuonna 1992, albumeja sekä singlejä on Unkarissa palkittu jo 1970-luvun puolivälistä lähtien. Sinä aikana albumien piti myydä 50 000 kopiota saavuttaakseen kultarajan. Singlejen piti puolestaan myydä 100 000 kopiota saavuttaakseen kultarajan 1970-luvun puolivälissä.


Yhdistyneen kuningaskunnan valtiovarainministeriö (, lyhyemmin "HM Treasury") on yksi Yhdistyneen kuningaskunnan ministeriöistä. Se on vastuussa Yhdistyneen kuningaskunnan talouspolitiikasta. Ministeriö sijaitsee Westminsterissä, Lontoossa.


title: Yhdistyneen kuningaskunnan valtiovarainministeriö

text: Englannin valtiovarainministerön historia juontaa Henry the Treasureriksi nimitettyyn henkilöön, joka oli Englannin kuningas Vilhelm Valloittajan alainen.


text: Nykyinen Britannian valtiovarainministeriö onkin Englannin kuningaskunnan valtiovarainministeriön seuraaja. Englannin valtiovarainministerö muodostui Englannin hovista Henrik I:n aikakaudella vuonna 1126. Kuninkaan rahastonhoitajan roolista on muodostunut Yhdistyneen kuningaskunnan pääministerin (virallisesti First Lord of the Treasury), valtiovarainministerin (Chancellor of the Exchequer, Second Lord of the Treasury), sekä toisen ja kolmannen valtiovarainministerin roolit. Pääministeri on valtiovarainministeriön virallinen pää ja ylin ministeri, mutta käytännössä ministeriöstä vastaa valtiovarainministeri.


text: Ministeriön nimi vaihdetaan His Majesty's Treasuryksi, jos vallassa oleva monarkki on mies.


text: Valtiovarainministeriön ministerit Cameronin hallituksessa:


title: Merenkulun historia

text: Merenkulun historia on merialueilla liikkumisen historiaa. Merenkulun vaiheet ovat samalla laivanrakennuksen, navigoinnin ja kaupan kehittymisen historiaa.


title: Merenkulun historia

text: Ensimmäisen kerran ihmisten tiedetään ylittäneen merialueita veneellä, kun austronesialaiset saapuivat ensimmäisille Tyynenmeren saarille 4000 eaa.-2500 eaa. He levittäytyivät kauemmas Tyynellemerelle ja myös Intian valtamerelle. Heistä polveutuvat polynesialaiset löysivät Havaijin 400 jaa., Uuden-Seelannin 1200-luvulla ja Chathamsaaret 1500-luvulla.


title: Merenkulun historia

text: Egyptiläiset alkoivat purjehtia Niilillä ja merellä 3500 eaa. He hallitsivat Välimeren alueen meriliikennettä 3500-1000 eaa.-luvuilla. Veneet alkoivat muistuttaa laivoja itäisellä Välimerellä 2500 eaa. Foinikialaiset alkoivat hallita merta 900 eaa. Kreikkalaiset kehittivät ensimmäiset varsinaiset sotalaivat noin 1000 eaa. Hellenistisellä aikakudella Kreikassa yleistyivät kauppalaivat. Roomalaiset ottivat mallia kreikkalaisten sotalaivoista.


title: Merenkulun historia

text: Irlannissa, missä ei ollut puita, rakennettiin varhaisina aikoina veneitä eläinten nahoista.


title: Merenkulun historia

text: Pohjois-Euroopassa oli viikinkiaika 700-1000-luvuilla. Viikinkien rakentamat laivat olivat sulavalinjaisia. Viikingit olivat aikansa taitavimpia merenkulkijoita ja ensimmäisiä, jotka purjehtivat Pohjois-Atlantin vaarallisilla alueilla. He purjehtivat Välimerelle saakka ja mahdollisesti myös Amerikkaan. Tunnetuimpia viikinkejä oli Leif Eerikinpoika, joka perusti siirtokunnan Grönlantiin.


title: Merenkulun historia

text: Arabiheimot valtasivat suuren osan Pohjois-Afrikkaa 600-luvulla ja purjehtivat tuolloin Gibraltarin salmelle saakka. He levittäytyivät myös Persiaan ja Aasiaan, Filippiineille saakka.


title: Merenkulun historia

text: Kiinassa kehitettiin 400-500-luvuilla kolmimastoinen džonkki. Sillä kuljettiin enimmäkseen Yangtse-joella, mutta sillä kuljetiin myös eteläiseen Intiaan ja Sumatralle saakka.


title: Merenkulun historia

text: Merenkululla oli suurta merkitystä suurten löytöretkien aikana joista ensimmäisiä oli Kolumbuksen matka Amerikkaan 1490-luvulla. Ensimmäisen purjehduksen maailman ympäri teki portugalilaisen Fernão de Magalhãesin ryhmä vuosina 1519-1521. Tunnetuimpia merenkulkijoita oli englantilainen Henry Hudson, joka tutki Skandinavian ja Siperian pohjoispuolista koillisväylää. Atlantilla ja koillisväylällä purjehtivat myös John Cabot ja Giovanni da Verrazzano.


title: Merenkulun historia

text: Merenkululla oli suuri osuus siirtomaiden valloituksessa. Yksi merkittävimmistä Espanjan kolonialismiajan konkistadoreista oli Hernán Cortés, joka johti Meksikon valloitusta.


title: Merenkulun historia

text: Intiaaniväestön romahdettua tuhkarokon ja muiden tautien myötä alettiin orjia kuljettaa Afrikasta Amerikkaan. Tunnettu orjalaivan kapteeni oli John Hawkins. Orjalaivat olivat usein ylitäynnä orjia. Alueet, joille orjia kuljetettiin eniten, olivat Karibian alue, muu Keski-Amerikka sekä Etelä-Amerikka. Orjakauppaa ryhdyttiin vatustamaan 1700-luvun puolivälissä. 1800-luvun alussa orjia ryhdyttiin vapauttamaan ja heitä kuljettiin laivalla Sierra Leoneen, johon muodostui vapautettujen orjien siirtokunta.


title: Merenkulun historia

text: Merenkululla on ollut suurta merkitystä myös sodankäynnissä. Ateenalaisten ja spartalaisten välillä käydyssä Peloponnesolaissodassa Ateenan liittolaiset muodostivat Deloksen meriliiton ja Spartan liittolaiset Peloponnesolaisliiton. Tätä ennen Välimeren piirissä oli käyty Persialaissodat, joihin kuuluivat Egeianmerellä käydyt Salamiin taistelu ja Issoksen taistelu. Espanjalainen sotalaivasto 1500-luvun lopulla oli nimeltään Armada. Yksi tunnetuimpia sotalaivoja oli ruotsalainen Vasa. Sen jälkeen, kun Columbus löysi Amerikan, Eurooppalaiset valtiot alkoivat vallata alueita sekä Etelä- että Pohjois-Amerikassa. Tämä johti siirtomaasotiin. 1500-luvulla Espanja alkoi vallata Etelä-Amerikkaa ja Iso-Britannia Pohjois-Amerikkaa. 1600-luvulla myös Hollanti alkoi vallata siirtomaita. 1600- ja 1700-luvuilla käytiin uskonsotia ja lisäksi käytiin sotia kauppa-asemien ja siirtomaiden puolustamisen vuoksi. Eurooppalaiset valtiot sotivat myös merialueiden hallitsemisesta. Näin oli esimerkiksi Trafalgarin taistelussa, jossa Iso-Britannian sotajohtajana oli yksi kuuluisimpia merisodan johtajista, Horatio Nelson, joka johti sotaa Britannian voittaessa espanjalais-ranskalaiset joukot, mikä esti Napoleonia valtaamasta Britteinsaaria. Samalla Britanniasta tuli Atlantin aluetta hallitseva maa.


title: Merenkulun historia

text: 1300-eaa. Kreikassa doorilaiset alkoivat kehittää sotalaivoja. Keskiajalla sotalaivat olivat yleensä lyhyitä ja korkeita. Kuitenkin viikinkien sotalaivat olivat pitkiä ja korkeita. 1600-luvulla alettiin rakentaa kolmikantisia sotalaivoja. Sekä ensimmäisen että toisen maailmansodan aikana käytettiin perinteisten sota-alusten lisäksi myös sukellusveneitä ja lentotukialuksia.


title: Merenkulun historia

text: Kun Euroopan valtioiden välillä oli sotia 1600-1700-lukujen vaihteessa, Euroopan ulkopuoleiset alueet jäivät poliittisen vallan osalta vähemmälle vartioinnille. Varsinkin Karibian alue jäi vähälle vartioinnille. Tämä seikka aiheutti sen, että merirosvous yleistyi. Joskus merirosvot saattoivat alun perin työskennellä laillisissa laivoissa ja ryhtyä myöhemmin merirosvoiksi.


title: Merenkulun historia

text: Tyyntämerta tutkittiin paljolti 1700-luvulla. Ranskalaiset Louis Antoine de Bougainville ja Jean-François de La Pérouse sekä englantilainen James Cook tekivät tuolloin huomattavimmat alueen kartoitukset.


title: Merenkulun historia

text: Höyrylaiva kehitettiin 1800-luvulla. Niillä kulkeminen oli monimutkaisempaa kuin purjelaivoilla ja näin ollen niihin tarvittiin enemmän työntekijöitä. Tuohon aikaan laivaliikenne runsastui ja tavaraliikennelaivat ja matkustajaliikennelaivat erotettiin toisistaan. Laivat alkoivat myös kulkea säännöllisiä reittejä pitkin noudattaen tiettyjä aikatauluja.


title: Merenkulun historia

text: Purjelaivojen aika kesti vielä vähän aikaa höyrylaivan keksimisen jälkeen. 1800-luvulla merkittävä valaanpyynnissä käytetty purjelaiva oli nimeltään Charles W. Morgan.


title: Merenkulun historia

text: Metallirunkoiset laivat yleistyivät 1900-luvun alussa.


title: Merenkulun historia

text: 1900-luvun merkittävimpiä meritutkijoita ovat olleet ranskalainen Jacques Cousteau, joka on tehnyt merenalaisia tutkimuksia sukellusveneellä, sekä norjalainen Thor Heyerdahl, joka matkasi Perusta Polynesiaan aluksellaan Kon-Tiki.


title: Merenkulun historia

text: Sukellusveneitä oli yritetty kehittää aiakaisemminkin, mutta ensimmäiset käytännöllisesti toimivat sukellusveneet kehitettiin vasta, kun keksittiin sähköinen moottori ja siihen pystyttiin yhdistämään dieselkone. Ensimmäinen sota, jossa käytettiin sukellusveneitä, oli I maailmansota. Ensimmäinen ydinsukellusvene oli Uss Nautilus.


title: Merenkulun historia

text: Pian Wrightin veljesten lentokoneella lentämisen jälkeen ryhdyttiin ajattelemaan, että lentokoneita voisi käyttää sodassa, paitsi hyökkäykseen, myös tiedustelutehtäviin. Ensimmäisten lentokoneiden kantomatka oli varsin lyhyt ja ennen kuin ne lähtivät lentoon, ne tarvitsivat avuksi laivoja. Tällaiseen lentokoneiden avustamiseen kehitettiin erityinen laivatyyppi I Maailmansodan aikana II Maailmansodassa lentokoneiden ja niitä kantavien laivojen järjestelmä oli Välimeren ja Atlantin alueella pääasiallisin asejärjestelmä.


title: Merenkulun historia

text: Keskiajalla Itämeren kauppaa hallitsi saksalainen Hansaliitto.


title: Merenkulun historia

text: 1600-luvun puoliväliin saakka Atlantin kauppaa hallitsivat Espanja, Portugali ja Hollanti. Tämän jälkeen muut valtiot ryhtyivät haastamaan niiden asemaa.


title: Merenkulun historia

text: 1800-luvulla laivaliikenteen yleistyessä myös kaupankäynti meriteitse vilkastui.


title: Merenkulun historia

text: Viikingit käyttivät alkeellista navigointilaitetta, jonka toiminta perustui auringon ja tähtien asentoon. Kehittyneempiä navigointilaitteita kehitettiin keskiajalla. Arabialaiset kehittivät astrolabin, jonka toimiminta perustui auringon valoon. Ensimmäinen kompassi kehitettiin 1187 Italiassa. Laivakronometri keksittiin 1700-luvulla. Sen avulla pystyttiin määrittämään pituusaste.


title: Merenkulun historia

text: Keskiajalla navigoinnin kehitykseen vaikutti pitkälti matematiikka ja tähtitieteen kehitys.


title: Merenkulun historia

text: Menneinä aikoina merenkulkijoita vaivasi usein keripukki. Se vaivasi etenkin napaseutujen retkeilijöitä. 1790 huomattiin, että sitrushedelmien mehu auttaa torjumaan keripukkia. Myös eräs kokenut kalastaja, joka oli 1734 venäläisessä retkikunnassa Huippuvuorilla, tiesi joidenkin ruoka-aineiden auttavan keripukin torjunnassa. Tosin nämä olivat aivan eri asioita, kuin eteläisempien ihmisten havainto sitrushedelmien mehusta. Nimittäin nämä ruoka-aineet olivat raaka liha, peuran veri ja rohtokuirimo. Vasta 1900-luvulla tiedettiin, että keripukin syy on pitkäaikainen c-vitamiinin puutos.


title: Jean Giraudoux

text: Hippolyte Jean Giraudoux [ʒiʁodu] (29. lokakuuta 1882 – 31. tammikuuta 1944) oli ranskalainen kirjailija ja diplomaatti. Hänen sanotaan kuuluneen Ranskan maailmansotien välisen ajan tärkeimpiin näytelmäkirjailijoihin ja esseisteihin.


title: Jean Giraudoux

text: Giraudoux syntyi Bellacissa Haute-Viennen departementissa, jossa hänen isänsä Léger Giraudoux toimi Ranskan liikenneministeriön palveluksessa. Oppikoulun jälkeen Giraudoux matkusteli vuosia ympäri Eurooppaa ja Yhdysvaltoja, usein jalkapatikassa, ja opetti Harvardin yliopistossa 1906–1907. Hän palasi Ranskaan 1910 ja hakeutui ulkoministeriön palvelukseen. Ensimmäisessä maailmansodassa hänestä tuli ensimmäinen kirjailija, jolle myönnettiin Kunnialegioonan jäsenyys.


title: Jean Giraudoux

text: Valtaosa Giraudoux’n tuotannosta syntyi maailmansotien välisenä aikana. Hän saavutti alkuun menestystä romaaneillaan "Siegfried et le Limousin" (1922) ja "L’Églantine" (1927). Kansainvälisen maineensa Giraudoux saavutti näytelmillään erityisesti englanninkielisissä maissa, joissa hänen teostensa näyttämösovitukset voittivat useita palkintoja.


title: Jean Giraudoux

text: Giraudoux oli tuomariston jäsenenä jaettaessa Prix Blumenthal -palkintoja vuosien 1919 ja 1954 välillä kuvataiteilijoille, kirjailijoille ja muusikoille.


title: Aruküla

text: Aruküla on pienkauppala () Virossa Raasikun kunnassa, Viron pohjoisosassa. Vuonna 2013 siellä oli 2016 asukasta.


title: Break Free

text: Break Free on yhdysvaltalaisartisti Ariana Granden kappale, jolla myös vierailee saksalainen muusikko ja tuottaja Zedd. Se on toinen single Granden toiselta, My Everything-studioalbumilta. Kappaleen ensiesitys oli 2. heinäkuuta 2014 "Total Ariana Livessä", MTVn versio ohjelmasta Total Request Live ja se julkaistiin myöhemmin tuona päivänä. Musikaalisesti kappale sijoittuu elektronisen tanssimusiikin ja electropopin välimaastoon, joka eroaa Grandelle tyypillisestä popin sekä R&Bn sekoituksesta.


title: Break Free

text: Kappale saavutti "Billboard Hot 100"-listan neljännen sijan, muodostuen Granden neljännen kymmenen parhaan joukkoon sekä kolmannen viiden parhaan joukkoon päässeen hitin Yhdysvalloissa. Syyskuuhun 2014 mennessä singleä oli myyty Yhdysvalloissa yli miljoona kopiota, muodostuen Granden neljänneksi vastaavan saavuttaneeksi singleksi. Kappaleeseen liittyvä musiikkivideo saavutti 6. lokakuuta 2014 100 miljoonaa näyttökertaa.


title: Diego Klimowicz

text: Diego Fernando Klimowicz (s. 6. heinäkuuta 1974 Quilmes, Buenos Aires) on argentiinalainen uransa jo päättänyt jalkapalloilija. Molempijalkaisen Klimowiczin pelipaikka oli hyökkääjä. Hän on 191 senttimetriä pitkä. Klimowiczin isoisä syntyi Puolassa, nykyisen Ukrainan alueella. Klimowiczin veli Javier Klimowicz on pelannut Ecuadorin jalkapallomaajoukkueessa.


title: Diego Klimowicz

text: Klimowicz aloitti uransa argentiinalaisessa Institutossa. Vuonna 1996 hän siirtyi Espanjan Primera Divisiónin Rayo Vallecanoon, jossa hän pelasi kauden ajan. Seuraavana vuonna hän siirtyi saman sarjan Real Valladolidiin. Puolentoista Valladolid-kauden jälkeen Klimowicz palasi Argentiinaan ja Club Atlético Lanúsiin. Lanúsissa Klimowicz vietti kaksi vuotta, ennen kuin palasi takaisin Eurooppaan ja Bundesliigan VfL Wolfsburgiin. Wolfsburgissa Klimowicz pelasi kuusi vuotta tehden 149 liigapelissä 57 maalia, joilla hän on seuran historian paras maalintekijä. Vuonna 2007 hän siirtyi toiseen saksalaisseuraan, Borussia Dortmundiin, jota hän edusti vain kauden ajan tehden 38 pelissä kuusi maalia. Seuraava kausi kului jälleen Bundesliigassa, nyt VfL Bochumin riveissä. Maaliskuussa 2010 Klimowicz ilmoitti lopettavansa uransa, mutta saman vuoden joulukuussa hän kuitenkin palasi kentille kasvattajaseuransa Instituton paidassa Argentiinan toiseksi korkeimmalla sarjatasolla. Klimowicz lopetti lopullisesti vuonna 2011.


title: Liisa Rentola

text: Liisa Annikki Rentola, o. s. "Ollikainen" (s. 17. syyskuuta 1935 Sonkajärvi) on suomalainen opettaja ja kirjailija.


title: Liisa Rentola

text: Rentolan vanhemmat olivat sekatyömies Aleksi Ollikainen ja Hilja Johanna Kumpulainen. Hän on ollut naimisissa vuodesta 1960 peruskoulunopettaja Heikki Rentolan kanssa.


title: Liisa Rentola

text: Rentola opiskeli kansakoulunopettajaksi Jyväskylän kasvatusopillisessa korkeakoulussa 1958–1959 ja humanististen tieteiden kandidaatiksi Jyväskylän yliopistossa 1971–1973. Hän on asunut vuodesta 1960 alkaen Haapavedellä ja toimi ennen eläkkeelle jäämistään englannin kielen opettajana.


title: Liisa Rentola

text: Rentola on kirjoittanut lastenkirjoja, runokokoelman sekä yhdessä Aulis Ritolan kanssa kirjan ja näytelmän haapaveteläisestä kansanrunoilijasta Matti Viinamaasta eli Viina-Matista.


title: Kevin Volland

text: Kevin Volland (s. 30. heinäkuuta 1992 Marktoberdorf) on saksalainen jalkapalloilija, joka edustaa Bundesliigassa pelaavaa 1899 Hoffenheimia. Pelipaikaltaan vasenjalkainen Volland on hyökkääjä. Hän kuuluu Saksan jalkapallomaajoukkueeseen.


title: Kevin Volland

text: Volland on 1860 Münchenin kasvatti. Hän debytoi seuran edustusjoukkueessa 2. Bundesliigassa syyskuussa 2010. Tammikuussa 2011 Volland siirtyi Bundesliigan TSG Hoffenheimiin, mutta palasi heti takaisin vanhaan seuraansa lainalle. Laina kesti kauden 2011-2012 loppuun, johon mennessä Volland oli tehnyt lainajaksollaan 20 maalia 50 ottelussa. Ensimmäisellä kaudellaan Hoffenheimissä Vollandista tuli avauskokoonpanon pelaaja. Kauden 2012-2013 aikana Volland teki kuusi maalia ja syötti 12. Kaudella 2013-2014 hän teki maaliennätyksensä tehden yhdeksän maalia. Maalisyöttöjä kertyi kahdeksan. Kaudella 2014–2015 teki 32 ottelussa kahdeksan maalia.


title: Kevin Volland

text:
Volland on pelannut Saksan kaikissa nuorten maajoukkueissa alle 17-vuotiaista alle 21-vuotiaisiin. Vuoden 2015 alle 21-vuotiaiden EM-kilpailuissa Volland teki kaksi maalia ollen turnauksen toiseksi paras maalintekijä ja tullen nimetyksi myös tähdistöjoukkueeseen.
Saksan jalkapallomaajoukkueessa Volland debytoi jo toukokuussa 2014 Puolaa vastaan. Maajoukkueen päävalmentaja Joachim Löw otti Vollandin mukaan alustavalle 30-miehiselle listalle, mutta tiputti tämän lopullisesta, 23-miehisestä listasta.


title: Kevin Volland

text: Henkilökohtainen


title: Andrei Zubarev

text: Andrei Sergejevitš Zubarev (; s. 3. maaliskuuta 1987 Ufa, Venäjän SFNT, Neuvostoliitto) on venäläinen jääkiekkopuolustaja ja maailmanmestari, joka pelaa KHL-joukkue Salavat Julajev Ufassa.


title: Andrei Zubarev

text: Zubarev on Salavat Julajev Ufan oma kasvatti. Hän pelasi joukkuessa ensimmäiset Superliigan ottelunsa vain 16-vuotiaana kaudella 2003–2004, jolloin Zubarev pelasi kuusi runkosarjaottelua tehden yhden syöttöpisteen. Seuraavalla kaudella 2004–2005 hän pelasi Superliigassa viisi runkosarjaottelua. Atlanta Thrashers varasi Zubarevin kuudennella kierroksella 187. pelaajana . Kaudeksi 2005–2006 hän siirtyi Ak Bars Kazaniin, jossa Zubarevin ensimmäinen kokonainen Superliigan kausi toi 40 runkosarjaottelussa tehot 2+11=13. Hän voitti kauden päätteeksi Venäjän-mestaruuden. Kaudella 2007–2008 Zubarev edusti Kazania myös Continental Cupissa, jonka joukkue voitti.


title: Andrei Zubarev

text: Kaudeksi 2008–2009 Superliigan tilalle perustettiin KHL, jossa Zubarev jatkoi uraansa Atlantin riveissä. Kahden siellä vietetyn kauden jälkeen hän teki elokuussa 2010 kaksivuotisen ja 1,375 miljoonan dollarin arvoisen tulokassopimuksen Atlanta Thrashersin kanssa. Zubarev pelasi lähes koko kauden 2010–2011 AHL-joukkue Chicago Wolvesissa, mutta runkosarjan lopulla hänet nostettiin Thrashersin NHL-joukkueen vahvuuteen. Zubarev teki NHL-debyyttinsä 5. huhtikuuta 2011 vieraissa Nashville Predatorsia vastaan. Hän pelasi loppukauden aikana NHL:ssä neljä runkosarjaottelua tehden yhden syöttöpisteen. Zubarevin visiitti Pohjois-Amerikassa jäi lopulta vuoden mittaiseksi ja hän palasi kaudeksi 2011–2012 Atlantiin.


title: Andrei Zubarev

text: Kaudeksi 2012–2013 Zubarev palasi kaksivuotisella sopimuksella kasvattajaseuraansa Salavat Julajev Ufaan. Hän oli joukkueen tehokkain puolustaja tehoilla 4+14=18. Heinäkuussa 2014 Zubarev teki vuoden mittaisen jatkosopimuksen Ufan kanssa.


title: Andrei Zubarev

text: Zubarev oli voittamassa olympiakultaa venäläisten olympiaurheilijoiden joukkueessa 2018. Zubarev edusti Venäjää MM-kilpailuissa vuonna 2014, jolloin hän voitti maailmanmestaruuden. Zubarev pelasi myös alle 20-vuotiaiden MM-kilpailuissa vuosina 2006 ja 2007 voittaen molemmista turnauksista hopeaa. Hän jakoi vuoden 2007 turnauksessa Venäjän sisäisen tehotilaston voiton Igor Makarovin kanssa lukemalla +5. Zubarev pelasi myös alle 18-vuotiaiden MM-kilpailuissa vuonna 2005 ja World U-17 Hockey Challengessa vuonna 2004.


title: Reijo Tuomi

text: Reijo Antero Tuomi (s. 1. lokakuuta 1935 Järvenpää) on suomalainen mainostoimittaja, kääntäjä ja kirjailija.


title: Henri-René Lenormand

text: Henri-René Lenormand (1882–1951) oli ranskalainen näytelmäkirjailija.


title: Henri-René Lenormand

text: Henri-René Lenormand syntyi säveltäjä René Lenormandin pojaksi ja avioitui näyttelijä Marie Kalffin kanssa. Hän kiinnostui Ranskassa vielä tuolloin tuntemattoman Sigmund Freudin teksteistä ja psykoanalyysistä tutustuttuaan niihin tuberkuloosiparantolassa Sveitsin Davosissa 1916–1917. Siellä hän luki myös August Strindbergin tekstejä, jotka tulivat niin ikään vaikuttamaan hänen tuotantoonsa merkittävästi.


title: Henri-René Lenormand

text: Lenormand on nykyisin lähes unohdettu, mutta maailmansotien välisenä aikana häntä pidettiin suurena nimenä näytelmäkirjallisuuden alalla ja hänen näytelmiään toivat näyttämölle monet ajan parhaat ohjaajat. Arthur Schnitzlerin päiväkirjoista voi päätellä Lenormandin innostaneen Schnitzleriä kirjoittamaan teoksensa "Unikertomus" ("Traumnovelle"), jonka pohjalta Stanley Kubrick teki viimeisen elokuvansa "Eyes Wide Shut".


title: Henri-René Lenormand

text: Suomeksi Lenormandin teoksista on esitetty näytelmiä "Aasia" ("Asie", Suomen Kansallisteatteri 1942, Tampereen Teatteri 1947, 1948), "Samum" ("Le Simoun", Kansallisteatteri 1928) ja "Unien syöjä" ("Le Mangeur de rêves", Turun Työväen Teatteri 1928).


title: Libyan juutalaiset

text: Libyan juutalaiset olivat nimensä mukaisesti Libyassa asuneita juutalaisia. Juutalaisten historia Libyassa ulottuu 300-luvulle eaa, mutta yhteisö on kuitenkin jo hävinnyt johtuen maastamuutosta Israeliin ja Italiaan. Maan viimeinen juutalainen, 80-vuotias Rina Debach, muutti maasta vuonna 2003.


title: Libyan juutalaiset

text: Juutalaisia tiedetään olleen Libyassa vähintään 300-luvulta eaa. lähtien, mutta kansanperinteen perusteella heitä on saattanut olla Kyrenaikassa jo Israelin kuningas Salomon valtakaudella. Josephuksen mukaan juutalaiset tulivat Kyrenaikaan Aleksanteri Suuren kenraali Ptolemaioksen mukana, joka perusti sittemmin Ptolemaioksien dynastian. Seuraava suurempi muuttoaalto tuli 1500-luvulla, kun juutalaiset karkotettiin Portugalista ja Espanjasta. 1500-luvulla Tripolitaniassa ja Kyrenaikassa asuikin useampia tuhansia juutalaisia.


title: Libyan juutalaiset

text: Ottomaanien valtakunnan aikana juutalaiset kärsivät ajoittain vainoista ja etenkin vuosina 1704 ja 1795. Eurooppalaisten vaikutus alkoi näkyä Libyassa 1800-luvulta lähtien. Ottomaanien asettama päärabbina vuosina 1874 vuoteen 1888 toiminut Eliyahu Hazan uudisti koulutusta tuomalla sekulaarin koulutuksen uskonnollisen rinnalle. Ranskasta käsin toiminut Alliance Israelite Universelle perusti puolestaan 1890-luvulla kouluja Tripoliin.


title: Libyan juutalaiset

text: Italia miehitti Libyan vuonna 1911 ja tuolloin alueella asui 21 000 juutalaista. Juutalaiset toimivat usein välikäsinä italialaisten ja paikallisten välillä, sillä he puhuivat usein molempien kieliä. Osa juutalaisista myös omaksui esimerkiksi italialaisen pukeutumistyylin. Tilanne muuttui Italian diktaattori Benito Mussolinin ja Natsi-Saksan Adolf Hitlerin liittouman myötä. Italaissa otettiin käyttöön rotulait, mutta Libyan kuvernööri Italo Balbo jätti ne suurimmaksi osaksi toteuttamatta Libyassa, koska juutalaisilla oli merkittävä rooli alueen taloudessa. Balbo kuitenkin kuoli vuonna 1940. Vuonna 1942 Ranskan passin omanneet juutalaiset karkotettiin Tunisiaan ja noin 300 Yhdistyneen kuningaskunnan passin omannutta juutalaista siirrettiin ensin vankileireille Italiaan ja sieltä sittemmin Bergen-Belsenin ja Biberachin keskitysleireille. Noin 5 000 juutalaista oli lisäksi vankileireillä Libyassa ja heistä yli 500 kuoli. Yad Vashemin mukaan Libyan juutalaisia kuoli holokaustin uhreina yhteensä 650.


title: Libyan juutalaiset

text: Liittoutuneiden otettua Libyan haltuunsa juutalaisten tilanne helpottui. Libyassa toimi myös brittien alainen juutalainen prikaati, jonka jäsenet levittivät sionistista ajatusmaailmaa. Libyassa tapahtui brittien miehitysaikana toisaalta myös juutalaisten vastaisia väkivaltaisuuksia vuosina 1945 ja 1948. Lisäksi noin 3 000 juutalaista muutti laittomasti pois alueelta. Vuonna 1948 juutalaisia oli yhteensä 38 000. Heistäkin noin 30 000 muutti Israeliin brittien laillistettua muuton vuonna 1949. Libyan itsenäistyessä vuonna 1951 juutalaisia oli jäljellä noin 5 000. Heistäkin suurin osa muutti maasta vuonna 1967. Muammar Gaddafin noustessa valtaan vuonna 1969 juutalaisia oli enää 300 ja vuonna 1970 vain 90. Viimeisen Libyan juutalaisen uutisoitiin kuolleen vuonna 2002. Tripolissa huomattiin kuitenkin vielä asuvan 80-vuotias Rina Debach, mutta hän muutti maasta vuonna 2003.


title: Libyan juutalaiset

text: Suurin osa Libyan juutalaisista asui Tripolissa ja noin 6 000 Kyrenaikan puolella Benghazissa. Maaseudulla ja sisämaan vuoristoseudulla asui vain pieniä juutalaisyhteisöjä. Yhteisö oli melko vanhoillinen ja esimerkiksi uskonnollisia lakeja kuten sapattia ja ruokarajoituksia noudatettiin tarkasti. Naimisiin meno yhteisön ulkopuolelle oli harvinaista. Juutalaiset olivat lähinnä kauppiaita ja käsityöläisiä. He hallitsivat paljolti kaupanalaa, sekä hopea- ja kultaseppien alaa. Tripolin juutalaiset olivat tyypillisesti melko köyhiä ja he asuivat kahdessa juutalaisessa korttelissa. Benghazissa vastaavia kortteleita ei ollut. Libyan juutalaiset puhuivat lähinnä juutalaisarabiaa.


title: Timo Koivisto

text: Timo Ville Sakari Koivisto (s. 2. tammikuuta 1970 Pirkkala) on Jyväskylän kaupunginjohtaja. Hän on toiminut tehtävässä 1. toukokuuta 2015 lähtien. Aiemmin (2005–2015) Koivisto oli Jyväskylän apulaiskaupunginjohtaja päävastuualueenaan kaupunkirakennepalveluiden johto. 10. marraskuuta 2014 Koivisto valittiin Jyväskylän uudeksi kaupunginjohtajaksi.


title: Timo Koivisto

text: Koivisto valmistui ylioppilaaksi vuonna 1989 ja oikeustieteiden kandidaatiksi Turun yliopistosta vuonna 1995. Hän on työskennellyt Porissa Satakuntaliiton hallintosihteerinä (1996–1997) ja hallintopäällikkönä (1997–2000). Lisäksi hän on ollut kauppa- ja teollisuusministeri Sinikka Mönkäreen (2000–2002), pääministeri Paavo Lipposen (2002–2003) ja valtiovarainministeri Antti Kalliomäen (2003–2005) erityisavustajana.


title: Timo Koivisto

text: Puoluetaustaltaan Koivisto on sosiaalidemokraatti. Vuosina 1993–1996 hän oli Pirkkalan valtuuston jäsen.


title: Timo Koivisto

text:
Koiviston puoliso on SDP:n kansanedustaja Susanna Huovinen. Perhe asuu Säynätsalossa ja siihen kuuluu kaksi lasta. Koiviston isä on Pirkkalan entinen kunnanjohtaja Risto Koivisto.
Koivisto on sotilasarvoltaan luutnantti (2002).


title: St. Charles

text: St. Charles on usean paikan nimi:


title: Hole

text: Hole voi tarkoittaa ainakin seuraavia:


title: Villa Maija

text: Villa Maija on asemakaavalla suojeltu puurakenteinen huvila Hangossa. Vuonna 1888 valmistunut talo oli alkuaan hovineuvos Frans von Haartmanin yksityishuvila. Villa Maijan arkkitehtuuri edusti alun perin kertaustyyliä; myöhemmin se on saanut myös jugendvaikutteita. Talo on kolmikerroksinen.


title: Louis Léouzon Le Duc

text: Louis-Antoine Léouzon Le Duc (10. joulukuuta 1815 – 22. lokakuuta 1889) oli ranskalainen toimittaja, kirjailija ja diplomaatti. Hän käsitteli kirjoissaan erityisesti Pohjoismaita ja Venäjää.


title: Louis Léouzon Le Duc

text: Léouzon Le Duc saapui syksyllä 1842 kahden vuoden ajaksi kotiopettajaksi Helsinkiin kreivi Musin-Puškinin perheeseen. Hän kävi Suomessa vielä uudelleen 1846 ja 1850–1851. Toisella matkallaan vuonna 1846 hän oli saanut Ranskan hallitukselta tehtäväkseen etsiä Pariisin Invalidikirkkoon suunniteltua Napoleonin hautamonumentin sarkofagia varten punaista porfyyrikiveä. Léouzon Le Duc etsi kiveä Suursaaresta ja Aunuksesta ja löysi lopulta sopivaa kiveä Äänisjärven rannalta.


title: Louis Léouzon Le Duc

text: Léouzon Le Duc käänsi myös ensimmäisenä Kalevalan ranskan kielelle. Vanhan Kalevalan proosakäännös ilmestyi vuonna 1845 ja uuden Kalevalan 1867, niin ikään suorasanaisena proosakäännöksenä.


title: Louis Léouzon Le Duc

text: Léouzon Le Ducin vuonna 1880 ilmestynyt muistelmateos "Vingt-neuf ans sous l'ʹEtoile polaire" on ilmestynyt suomeksi Marja Itkonen-Kailan toimittamana ja suomentamana nimellä "Pariisista Pohjantähden alle : muistelmia Suomesta 1800-luvun alkupuoliskolta", Suomalaisen Kirjallisuuden Seuran toimituksia 827. Helsinki 2001.


title: Villa Tellina

text: Villa Tellina on arkkitehti R. Grönhomin piirtämä puurakenteinen huvila Hangon kylpyläalueella. Talo valmistui 1880, joten se on alueen vanhimpia huviloita. Villa Tellinan rakennuttaja oli sahanomistaja ja rautatieinsinööri Jacob Kronqvist. Toisen maailmansodan aikana talo oli puolustusvoimien käytössä sotasairaalana. Taloa laajennettiin 1940-luvulla. Sittemmin Villa Tellina on palvellut pensionaattina.


title: Leif A. Waltari

text: Leif Aulis Waltari (s. 2. lokakuuta 1935 Helsinki) on suomalainen ruotsin kielellä kirjoittava kirjailija.


title: Leif A. Waltari

text: Waltarin 1972 ilmestynyt romaani "Väld föder våld" sijoittui vankilamaailmaan.


title: Kaifengin juutalaiset

text: Kaifengin juutalaiset ovat Kiinan Henanin provinssin Kaifengin kaupungissa asuvia juutalaisia, joiden historia muista Kiinan juutalaisista poiketen ulottuu 1000-luvulle saakka. Historiansa aikana Kaifengin juutalaiset sulautuivat kuitenkin pitkälti heitä ympäröineeseen väestöön. Kaifengin juutalaisia on nykyisin eri arvioiden mukaan muutamasta sadasta noin 5 000:een. Kaifengin juutalaisilla ei ole Kiinassa virallista asemaa etnisenä vähemmistönä, eikä juutalaisuudella ole virallista asemaa vähemmistöuskontona. Heitä ei myöskään lasketa virallisesti juutalaisiksi Israelissa.


title: Kaifengin juutalaiset

text: Kaifengin juutalaisten esi-isät saapuivat ilmeisesti kauppiaina Persiasta silkkitien kautta Pohjoisen Song-dynastian aikana vuosien 960 ja 1127 välillä. Kaifeng toimi tuolloin Song-dynastian pääkaupunkina. Historiallisissa kiinalaisissa lähteissä juutalaiset tunnettiin nimillä "shushu", "deya" ja "youtai". Heidän uskontoaan puolestaan nimitettiin nimellä "you tai jiao". Juutalaiset asuivat han-kiinalaisten keskuudessa ja he omaksuivat kiinankieliset nimet. Osa kääntyi todennäköisesti myös islamin ja he sulautuivat näin hui-kiinalaisiin. Kaifengin synagoga rakennettiin vuonna 1163 Kaifengin ollessa Jin-dynastian alaisuudessa. Historiansa aikana synagoga tuhottiin ja jälleenrakennettiin useita kertoja.


title: Kaifengin juutalaiset

text: Länsimaiseen tietoisuuteen Kaifengin juutalaiset tulivat jesuiitta Matteo Riccin tavatessa Kaifengin juutalaisen Ai Tianin vuonna 1605. Ricci tosin luuli aluksi Tianin olevan kristitty ja Tian puolestaan luuli Ricciä rabbiksi. Väärinkäsitys korjattiin ja Ai Tian pyysi Ricciä luopumaan kristinuskosta ja asettumaan Kaifengiin rabin virkaan. Ricci ei ryhtynyt virkaan, mutta kuitenkin uutisoi juutalaisista Vatikaanille, ja löytö herätti kiinnostusta Euroopassa. Vielä tuolloin juutalaisten uskottiin tehneen aikanaan muutoksia Raamatun kohtiin, joissa ennustetaan messiaan eli Jeesuksen tulosta. Kaifengin juutalaisten toorista toivottiin saatavan selville muuntelematon tarina, mutta jesuiitat huomasivat sittemmin harmikseen Kaifengin toorien sisältävän samat tarinat kuin muuallakin. Juutalaisyhteisö Kaifengissa rapistui sittemmin ja vaikka Kaifengin synagoga oli aiemmin tuhoutunut ja rakennettu uudestaan useita keroja, sen tuhouduttua 1850-luvulla sitä ei enää rakennettu uudelleen. Juutalainen identiteetti säilyi kuitenkin vielä osittain.


title: Kaifengin juutalaiset

text: Anglikaaninen piispa Charles W. White toimi vuosina 1910–1934 Kaifengissa, ja hän tutki paikallisten juutalaisten historiaa ja piti yhteyttä näiden jälkeläisiin. White myös osti tontin, jolla vanha synagoga oli sijainnut. Vuonna 1919 hän yritti myös järjestää juutalaisille tunnustuksen vähemmistönä, tosin taka-ajatuksena oli ajaa ajatusta Jeesuksesta juutalaisten pelastajana yhteisön keskuudessa. Samoihin aikoihin myös hiljattain Shanghaihin muodostunut juutalaisyhteisö pyrki elvyttämään Kaifengin juutalaisyhteisöä siinä kuitenkin epäonnistuen. Kommunistien otettua vallan käsiinsä Kiinan sisällissodan jälkeen Kaifengin juutalaisten jälkeläiset yrittivät saada vuonna 1952 tunnustuksen kansallisena vähemmistönä. Tätä asemaa ei kuitenkaan myönnetty.


title: Kaifengin juutalaiset

text: Kaifeng, joka oli aikanaan toiminut Kiinan pääkaupunkina, oli sittemmin jäänyt paljolti kehityksen ulkopuolelle. Kaupunkiin alkoi kuitenkin sittemmin tulla turisteja, jotka olivat kiinnostuneita lähinnä nimenomaan paikallisesta juutalaisesta historiasta. Turistit alkoivat vaikuttaa käsitykseen juutalaisuudesta ensinnäkin paikallisten viranomaisten taholla tulonlähteenä, ja juutalaisten jälkeläisten keskuudessa syntyi jälleen ajatus heistä osana suurempaa juutalaista yhteisöä. Kehitys alkoi kiihtyä etenkin Israelin ja Kiinan solmittua täydet diplomaattiset suhteet vuonna 1992. Kaifengiin perustettiin muun muassa juutalainen koulu ja hautausmaa. Kehitykseen liittyen Kaifengin synagoga päätettiin jälleenrakentaa, vaikkakin tarkoituksena oli rakentaa uskonnollisen keskuksen sijaan siitä museo turisteille. Hanke kuitenkin kaatui, kun amerikkalainen tele-evankelista Sid Roth tuli vuonna 1995 ja pyrki seurueineen käännyttämään juutalaisia taide- ja musiikkiseurueeksi naamioituneena. Tapaus aiheutti kasvojen menetyksen paikallisille virkamiehille, jotka sittemmin epäsivät synagogan rakennusluvan.


title: Kaifengin juutalaiset

text: Kaifengin juutalaisten juutalaisuus Israelissa ei ollut täysin selvä asia. He olivat historiansa aikana naineet paikallisia naisia, jotka eivät olleet koskaan kääntyneet juutalaisuuteen. Juutalaisen lain mukaan juutalaisuus taas periytyy äidiltä lapsille, eivätkä Kaifengin juutalaiset näin olleet varsinaisesti juutalaisia. Vuonna 1999 Kaifengin juutalaisista polveutunut Jin Guangyan vaimoineen ja tyttärineen onnistui muuttamaan Israeliin suomalaisen kristillis-sionistisen liikkeen avustuksella. He asuivat useamman vuoden Jerusalemissa ilman virallista statusta, sillä kansalaisuuden saamiseksi heidän tuli kääntyä juutalaisuuteen. Guangyan katsoi kuitenkin olevansa jo juutalainen ja vastusti siksi ehtoa kääntymisestä. Hän näki myös itsensä ennakkotapauksena muita Kaifengin juutalaisia ajatellen. Hän ja hänen perheensä kuitenkin taipuivat lopulta kääntymiseen ja heistä tuli vuonna 2005 ensimmäiset Israelin kansalaisuuden saaneet Kaifengin juutalaiset.


title: Katariina Venho

text: Katariina Venho (s. 7. huhtikuuta 1995) on suomalainen koripalloilija.


title: Katariina Venho

text: Venho aloitti koripallon 7-vuotiaana. Hän edusti nuorisoikäluokissa BC Nokiaa ja Raholan Pyrkivää, ja hän kuului Suomen kokoonpanoon yhdessä B-nuorten maaottelussa. Kaudeksi 2013–2014 Venho siirtyi Tampereen Pyrintöön jossa pelasi A-tyttöjen I-divisioonaa ja kahdessa ottelussa naisten I-divisioonaa. Pyrintö nousi seuraavaksi kaudeksi Naisten Korisliigaan, ja Venho teki seuran kanssa pelaajasopimuksen. Naisten pääsarjadebyytissään 4. lokakuuta 2014 Venho pelasi Forssan Alkua vastaan kolme minuuttia ja 49 sekuntia, ja ensimmäiset pääsarjapisteensä, kahden pisteen korin, hän teki 1. marraskuuta Äänekosken Huimaa vastaan. Pyrintö sijoittui runkosarjassa yhdeksänneksi ja karsiutui pudotuspeleistä. Venho kirjautti ottelukohtaisiksi keskiarvoikseen kauden aikana 0,6 pistettä ja 0,5 levypalloa.


title: Kimmo Hovi

text: Kimmo Markku Hovi (s. 31. toukokuuta 1994 Mäntsälä) on suomalainen jalkapalloilija, joka edustaa Espanjan kolmanneksi korkeimmalla sarjatasolla Segunda División B:ssä pelaavaa Portugaletea. Hän on pelipaikaltaan hyökkääjä. Kotimaassaan hän on pelannut Veikkausliigaa FC Lahdessa.


title: Kimmo Hovi

text: Hovi aloitti jalkapallon Mäntsälän Urheilijoissa ja siirtyi B-juniorina PK Keski-Uusimaahan. Hän teki kaudella 2013 PK Keski-Uusimaalle 17 maalia 21 Kakkosen ottelussa. Kauden jälkeen hän pelasi lainalla Maltan toiseksi korkeimman sarjatason FC Melitassa.


title: Kimmo Hovi

text: Kaudeksi 2014 Hovi siirtyi Veikkausliigan FC Lahteen. Ensimmäisellä pääsarjakaudellaan Hovi pelasi 11 ottelua, joissa hän teki yhden maalin. Hän pelasi kauden 2014 aikana myös neljä ottelua Kakkosta farmijoukkue FC Lahti Akatemiassa tehden yhden maalin.


title: Kimmo Hovi

text: Tammikuussa 2015 Hovi siirtyi Espanjan kolmanneksi korkeimman sarjatason Segunda División B:n Real Avilésiin, josta hänet kuitenkin lainattiin pian neljänneksi korkeimman sarjatason Tercera Divisiónin Méridaan. Jälkimmäinen saavutti kauden päätteeksi sarjanousun. Elokuussa 2015 Hovi siirtyi Segunda División B:n Portugaleteen.


title: Nashika Williams

text: Nashika Labria "Breezy" Williams (s. 22. syyskuuta 1992 Durham, Pohjois-Carolina) on yhdysvaltalainen koripalloilija.


title: Nashika Williams

text: Williamsin perässä oli usea yliopisto. Hän valitsi Pohjois-Carolinan osavaltionyliopiston jossa pelasi neljä kautta vuosina 2010–2014 toimien kolmen kauden ajan joukkueen kapteenina. Senior-kaudellaan Williams teki 19,0 pistettä, otti 11,0 levypalloa ja antoi 5,0 syöttöä ottelua kohden. Lokakuussa 2014 hän matkusti omalla kustannuksellaan suomalaisen Tampereen Pyrinnön pääsarjajoukkueeseen kolmen viikon testijaksolle. Ensimmäisessä pääsarjaottelussaan Williams teki kymmenen pistettä ja otti yhdeksän levypalloa, joista jopa seitsemän hyökkäyspäässä. 8. marraskuuta hän teki ensimmäisen tupla-tuplansa Suomessa. Marraskuussa Williams siirtyi I-divisioonajoukkue Espoo Basket Teamiin.


title: Nashika Williams

text: Williams on Terry ja Katia Suggsin tytär.


title: Marcel Fässler

text: Marcel Fässler (s. 27. toukokuuta 1976 Einsiedeln) on sveitsiläinen kilpa-autoilija. Hän on vuodesta 2010 lähtien kilpaillut Audin tehdastallin riveissä. Vuodesta 2012 hän on ajanut tallissa FIA World Endurance Championship -sarjaa.


title: Marcel Fässler

text: Fässler on kolminkertainen Le Mansin 24 tunnin ajon voittaja. Prototyyppiautojen lisäksi hän on kilpaillut myös muun muassa DTM:ssä sekä sittemmin jo lakkautetussa A1GP-sarjassa.


title: Marcel Fässler

text: Fässler toimi F1-sarjassa turva-auton kuljettajana vuoden 2001 Kanadan Grand Prix'ssä, vakituisen kuljettajan Bernd Mayländerin oltua loukkaantumisen takia sivussa.


title: Viipurin raitiovaunuonnettomuus

text: Viipurin raitiovaunuonnettomuus tapahtui 15. syyskuuta 1920, kun Viipurin raitioliikenteen linjan numero 1 moottorivaunu suistui kiskoilta Katariinankadun (myöh. Linnankatu ja nyk. Krepostnaja ulitsa) ja Torikadun (nyk. Pionerskaja ulitsa) kulmassa. Kyseessä on Suomen kaikkien aikojen pahin raitiovaunuonnettomuus, jossa kuoli viisi ihmistä ja loukkaantui ainakin kymmenen.


title: Viipurin raitiovaunuonnettomuus

text: Kolme linjaa käsittävä Viipurin raitioliikenne oli aloitettu vuonna 1912. Sen liikennöinnistä vastasi saksalaisen AEG:n omistama yhtiö Elektricitätswerk & Strassenbahn Wiborg. Ensimmäinen kuolemaan johtanut onnettomuus sattui tiettävästi vuonna 1919, jolloin nuori poika jäi raitiovaunun alle.


title: Viipurin raitiovaunuonnettomuus

text: Vuoden 1920 suuronnettomuus tapahtui Viipurin keskustassa Papulan kaupunginosan ja Vanhan raatihuoneen torin välisen linjan numero 1 paluureitillä. Moottorivaunusta ja sen vetämästä matkustajavaunusta koostunut yhdistelmä kulki silloista Katariinankatua itään loivaa alamäkeä pitkin, kunnes se jossakin vaiheessa karkasi kuljettajan hallinnasta. Raitiovaunun ohitettua Mustainveljestenkadun vauhti jatkoi kiihtymistään jyrkkenevässä alamäessä. Viipurin raitioliikenteen matkavauhdiksi oli tarkoitettu korkeintaan 20 km/h, jonka irti päässyt yhdistelmä ylitti reilusti. Lopulta vaunut suistuivat kiskoilta vasemmalle kääntyvässä Katariinankadun ja Torikadun kulmassa. Moottorivaunu pyörähti ympäri, päätyi lopulta oikelle kyljelleen ja törmäsi kadun reunassa olleeseen valurautaiseen valaisinpylvääseen. Takimmainen vaunu suistui myös kiskoilta mutta pysyi pystyssä, ja sen matkustajat säästyivät pahemmilta vammoilta. Molemmat vaunut olivat käytännössä aivan täynnä matkustajia.


title: Viipurin raitiovaunuonnettomuus

text: Kiskoilta suistuessaan moottorivaunu törmäsi jalkakäytävällä kulkeneeseen 18-vuotiaaseen naiseen ja tämän työntämiin lastenvaunuihin, joissa ollut kaksivuotias poika kuoli välittömästi. Lastenvaunuja työntänyt palvelijatar sai vakavia vammoja mutta säilyi hengissä. Kolme onnettomuuspaikalla kuollutta matkustajaa olivat kaikki viipurilaisia työmiehiä, joista nuorin oli vasta 18-vuotias. Viidennen kuolonuhrin turma vaati yhdeksän päivää myöhemmin, kun sairaalassa hoidettavana ollut raitiovaununkuljettaja menehtyi saamiinsa vammoihin. Vakavasti loukkaantuineita oli noin kymmenkunta, ja lisäksi useat saivat lievempiä vammoja. Pahiten loukkaantuneista vanhin oli 89-vuotias mies.


title: Viipurin raitiovaunuonnettomuus

text: Onnettomuuspaikalle saapui nopeasti sotilaita läheiseltä Keskuskasarmilta. Heidän avullaan uhreja siirrettiin viereiselle Paraatikentälle, joista loukkaantuneita alettiin kuljettaa sairaaloihin. He nostivat myös molemmat suistuneet vaunut takaisin kiskoille paikalle saapuneen yleisön avustamana. Pystyyn jäänyt vaunu selvisi rytäkästä käytännössä vahingoittumattomana, ja myös kaatunut moottorivaunu pystyi palaamaan varikolle toisen moottorivaunun vetämämä. Aineelliset vahingot kohosivat noin 15 000 silloiseen markkaan. Ne muodostuivat vaunujen kärsimien vahinkojen lisäksi lähinnä vaurioituneesta katukivetyksestä.


title: Viipurin raitiovaunuonnettomuus

text: Onnettomuuden syyksi epäiltiin aluksi kuljettajan sairauskohtausta, sillä hänen tiedettiin aikaisemmin päivällä valitelleen päänsärkyä. Syyksi selvisi kuitenkin nopeasti moottorivaunun epäkuntoiset jarrut. Tähän saatiin vahvistus, kun kävi ilmi, että yksi matkustajista oli yrittänyt auttaa kuljettajaa vaunun pysäyttämisessä. Tapauksen johdosta Viipurissa liikennöinyt saksalaisomisteinen yritys sai paljon kritiikkiä, jota tuli sekä paikalliselta lehdistöltä että yleisöltä. Yhtiön muun muassa syytettiin olevan Viipurissa vain tekemässä taloudellista voittoa ja sen vuoksi laiminlyöneen turvallisuutta. Arvostelun kohteeksi joutui erityisesti yrityksen johtaja Eugen Lansdorff.


title: Pyöräsuo

text: Pyöräsuo oli yksi Viipurin vanhoista suomalaisista kaupunginosista. Se oli teollisuusaluetta, joka sijaitsi keskustan itäpuolella Terijoen ja Pietarin suuntaan kulkevan maantien ja Pietarin radan välissä. Ensimmäiset teollisuuslaitokset Pyöräsuolle valmistuivat vuonna 1869 eli samassa yhteydessä rautatien rakentamisen kanssa. Ensimmäinen asemakaava alueelle saatiin 1911.


title: Pyöräsuo

text: Vuoden 1930 väestönlaskennassa Pyöräsuolla oli 741 asukasta, joista 710 oli suomenkielisiä, 14 ruotsinkielisiä ja 17 muunkielisiä.


title: Pyöräsuo

text: Pyöräsuolla toimi muun muassa konepaja, sementtivalimo sekä F. Sergejeffin Oluttehdas, joka 1930-luvun lopulla oli Suomen neljänneksi suurin panimo. Vuonna 1934 otettiin käyttöön Viipurin tie- ja vesirakennuspiirin varikko, johon kuuluivat kone- ja autohallit sekä korjaamo- ja maalaamo-osastot. Vielä ennen talvisotaa ehti valmistumaan syyskuussa 1939 Ragnar Ypyän suunnittelema siunauskappeli, joka oli osittain rakennettu maavallien alle. Se käsitti pyöreän siunaustilan lisäksi ruumiiden säilytys- ja käsittelytilat seka talonmiehen asunnon. Nykyään Pyöräsuon alue on edelleen teollisuusalueena.


title: Hugh Cairns (neurokirurgi)

text: Sir Hugh William Bell Cairns (26. kesäkuuta 1896 – 18. heinäkuuta 1952) oli brittiläinen neurokirurgi. Hän taisteli ensimmäisessä maailmansodassa ja toisen maailmansodan aikana hän työskenteli armeijan palveluksessa neurokirurgian saralla. Myös suomalaisessa sota-ajan neurokirurgiassa hyödynnettiin Cairnsin havaintoja ja oppeja.


title: Hugh Cairns (neurokirurgi)

text: Cairns oli yksi T. E. Lawrencea hoitaneista lääkäreistä tämän kohtalokkaan moottoripyöräonnettomuuden jälkeen. Tapauksesta vaikuttunut Carns aloitti myöhemmin tutkimuksen, joka johti moottoripyöräkypärien käyttöpakkoon.


title: Valtteri Rönnberg

text: Valtteri Rönnberg (s. 19. kesäkuuta 1996) on suomalainen jalkapalloilija, pelipaikaltaan laituri. Hän edusti kaudella 2014 Kakkosessa pelaavaa Pallohonkaa.


title: Valtteri Rönnberg

text: Rönnberg pelasi kauden 2014 aikana FC Hongassa neljä Veikkausliigan ottelua. Ensiesiintymisensä pääsarjatasolla hän teki 27. kesäkuuta 2014, kun Honka voitti FC Inter Turun kotonaan 2–1. Rönnberg tuli ottelussa kentälle 57. minuutilla Jonas Leväsen tilalle.


title: Kimmo Kotamäki

text: Kimmo Kotamäki (s. 22. maaliskuuta 1981 Turku) on suomalainen uransa lopettanut jalkapalloilija. Pelipaikaltaan hän oli hyökkääjä.


title: Kimmo Kotamäki

text: Kotamäki pelasi urallaan 68 Veikkausliigan ottelua Turun Palloseurassa ja teki kahdeksan maalia. Ykkösessä hän pelasi yhteensä 25 ottelua TPS:ssa ja Åbo IFK:ssa tehden neljä maalia. Kakkosessa Kotamäki pelasi ÅIFK:ssa ja Salon Palloilijoissa yhteensä 71 ottelua ja teki 27 maalia. Lisäksi hän pelasi kauden 2006 Ruotsin neljännen sarjatason Nyköpings BIS:issa.


title: Kimmo Kotamäki

text: Kotamäki on pelannut pääsarjatasolla myös futsalia ÅIFK:ssa.


title: Kimmo Kotamäki

text: Kotamäki on kouluttautunut urheilumarkkinoinnin tradenomiksi Turun ammattikorkeakoulussa ja työskennellyt SalPassa muun muassa markkinoinnista vastaavana henkilönä.


title: Boforsin 57 millimetrin laivatykki

text: Boforsin 57 millimetrin laivatykki muodostaa sarjan sekä meri- että ilmamaalien torjuntaan suunniteltuja ruotsalaisen Boforsin valmistamia 57 millimetrin laivatykkejä. Maaliskuusta 2005 alkaen yhtiö on ollut osa BAE Systemsiä. Tykki on suunniteltu vuonna 1964 parannettuna versiona yhtiön Ruotsin asevoimille valmistamasta 57 millimetrin Ivakan M/50 -ilmatorjuntatykistä, joka oli käytössä Halland-luokan hävittäjillä. 57 mm Mark 1 tykin valmistus aloitettiin 1966 ja sitä asennettiin aluksi keveisiin partioaluksiin sekä ohjusveneisiin. Tykki on kauko-ohjattu.


title: Boforsin 57 millimetrin laivatykki

text: Perusmalli Bofors 57 mm L70 nimettiin Mk1:ksi. Se asennettiin ensimmäiseksi Ruotsin merivoimien Spica-luokan ohjusveneisiin vuonna 1966. Tykin tulinopeus oli 200 laukausta minuutissa. Aluksella oli tykin makasiinissa oli valmiina 40 laukausta, minkä lisäksi 128 laukausta oli varastoituna.


title: Boforsin 57 millimetrin laivatykki

text: Mark 2 suunniteltiin 1981, mutta se otettiin käyttöön vasta 1985 Stockholm-luokan korveteissa.


title: Boforsin 57 millimetrin laivatykki

text: Boforsin edeltäneestä 57 millimetrin L/60 ilmatorjuntatykistä vuonna 1962 valmistama malli, joka oli poikkesi edeltäjästään suuremmalla tulinopeudella, uusituilla ampumatarvikkeilla, nestejäähdytteisellä putkella sekä uudella nopean suuntaamisen mahdollistavalla sähköhydraulisella järjestelmällä. Ase on tai on ollut Ruotsin lisäksi käytössä Suomessa, Malesiassa, Norjassa, Indonesiassa, Singaporessa ja Jugoslaviassa.


title: Boforsin 57 millimetrin laivatykki

text: Mark 2 on edeltäjäänsä keveämpi versio, joka on varustettu uudistetulla servojärjestelmällä. Bofors suunnitteli aseen 1981 ja se otettiin palvelukseen Stockholm-luokan korveteilla vuonna 1985. Tykin tarkkuus ja nopeus mahdollistavat merimaaliohjusten torjunnan. Mallia valmistettiin kaikkiaan 25 kappaletta.


title: Boforsin 57 millimetrin laivatykki

text: Mark 3 on tykin viimeisin versio, jonka Bofors suunnitteli vuonna 1996. Se otettiin palveluskäyttöön 2000. Tykki mahdollistaa Mk2:lle suunniteltujen ampumatarvikkeiden lisäksi älykkäiden ampumatarvikkeiden käytön. Tykistä valmistettu häiveversio, jossa putki vedetään tulitoiminnan välillä tornin sisään, vähentää tutkakaikua. Tykin putki on varustettu ammuksen lähtönopeuden mittaamiseksi tutkalla, jonka antamat arvot syötetään tulenjohtolaitteelle. Näin ampumatarvikkeita voidaan vaihtaa tehokkaasti tarpeen mukaan.


title: Boforsin 57 millimetrin laivatykki

text: Yhdysvaltain rannikkovartiostolle vuonna 2004 ja Yhdysvaltain laivastolle vuonna 2006 tarjottu hieman muutettu Mark 3. Tykille suunniteltu 3P-ammus on Yhdysvalloissa nimetty Mark 295 Mod 0:ksi. Tykki on käytössä rannikkovartioston kuttereissa ja laivaston LCS-ja DDG1000-luokkien aluksilla. Laivasto vaihtoi DDG1000-luokan tykit keveämpiin ja halvempiin General Dynamicsin 30 millimetrin Mk46tykkeihin.


title: Yā’

text: Yā’ (, ) on arabialaisen kirjaimiston 28. kirjain. Se vastaa heprealaista kirjainta jod (י). Kirjaimesta käytetään erilaisia variantteja eri kielissä ja sillä esitetään sekä konsonanttia että vokaaleja.


title: Yā’

text: Muiden arabialaisten kirjainten tavoin yā’n kirjoitusasu riippuu siitä, kirjoitetaanko se kirjainyhdistelmän alussa, keskellä, lopussa vai yksinään.


title: Naiche

text: Naiche oli tunnetun apassi-johtaja Cochisen nuorin poika ja ”vapaana elävien” chiricahua-apassien viimeinen perinnöllinen päällikkö. Hän osallistui moniin apassien taisteluihin Yhdysvaltain ja Meksikon armeijaa vastaa 1880-luvun aikana kunnes antautui vuoden 1886 aikana.


title: Naiche

text: Naiche ja lähes 300 muuta apassia viettivät joitakin vuosia vankeudessa Floridassa ennen kuin heidät siirrettiin Fort Silliin Oklahomaan. Kaikkiaan Naiche oli vankeudessa 27 vuotta kunnes hänet vapautettiin vuonna 1913. Viimeiset elinvuotensa hän eli mescalero-apassien reservaatissa New Mexicossa, jossa kuoli vuonna 1919.


title: Naiche

text: Yleinen apassien mielipide oli, että Naiche oli hyvä soturi, mutta sopimaton päälliköksi. "”Hän piti liian paljon tanssimisesta ja mukavasta elämästä, eikä osoittanut erityisiä taipumuksia päällikkyyden edellyttämiin vastuunalaisiin tehtäviin.”"


title: Egyptin juutalaiset

text: Egyptin juutalaiset ovat nimensä mukaan Egyptissä asuvia juutalaisia. Juutalaiset asuivat Egyptissä Tooran ja Vanhan testamentin mukaan ennen lähtöään Israeliin. Heitä on sittemmin asunut Egyptin alueella 500-luvulta eaa. Vuonna 2007 maassa arvioitiin kuitenkin olevan enää vähemmän kuin 30 juutalaista.


title: Egyptin juutalaiset

text: Egypti on ollut osa juutalaisten historiaa heidän alkuajoistaan lähtien. Egyptissä asuivat muun muassa Mooses, Joosef ja Jeremia. Raamatussa ja Toorassa mainitun muuttoliikkeen jälkeen juutalaisia on ollut Egyptissä ainakin vuodesta 586 eaa. Joidenkin perimätiedon kertomuksien mukaan osa juutalaisista ei tosin edes missään vaiheessa lähtenyt maasta. Keskiajalla elänyt juutalainen matkailija Benjamin Tudelalainen mainitsi kirjoituksissaan käyneensä vuonna 1169 Ben Ezran synagoogassa. Synagoga sijaitsee vanhassa Kairossa ja sen uskotaan olevan paikalla, jossa faaraon löytää Mooseksen Niilistä. Ben Ezra on maailman vanhin tunnettu synagoga.


title: Egyptin juutalaiset

text: Egyptiin alkoi muuttaa sefardijuutalaisia sen jälkeen, kun heidät karkotettiin Iberian niemimaalta vuonna 1492. Aškenasijuutalaiset tulivat puolestaan ensimmäisen kerran 1500-luvulla. Tuolloin Suleiman Suuri antoi oikeuden elää valtakunnassaan sekä verovapauden Yosef ben Shlomolle, joka oli luovuttanut Budapestin avaimet Suleimanille Unkarissa. Suurin osa aškenaseista saapui kuitenkin vasta 1800-luvulla, kun he pakenivat pogromeja Venäjältä, Romaniasta ja muilta alueilta. Samalla vuosisadalla Egyptiin tuli myös lisää sefardijuutalaisia Ottomaanien valtakunnan muilta alueilta, kuten Alepposta, Bagdadista, Tunisista ja Izmiristä.


title: Egyptin juutalaiset

text: Vuonna 1948 Egyptissä oli yhteensä 70 000–80 000 juutalaista ja heistä noin 55 000 asui Kairossa ja loput pääasiassa Aleksandriassa. Heistä noin 5 000–10 000 oli Egyptin kansalaisia, 40 000 oli ilman kansalaisuutta ja 30 000 oli eri ulkomaiden kuten Italian, Ranskan ja Yhdistyneiden kuningaskuntien kansalaisia. Suurin osa ulkomaan kansalaisuuden omaavista juutalaisista oli tosin syntynyt Egyptissä. 1950-luvulla presidentti Gamal Nasserin noustua valtaan suurin osa juutalaisista joko lähti tai karkotettiin maasta. Vuonna 2007 Egyptin juutalaisia oli arviolta vähemmän kuin 30, ja suurin osa heistäkin on vanhuksia.


title: Egyptin juutalaiset

text: Egyptin juutalaiset koostuivat neljästä pääryhmästä. Suurin näistä oli sefardijuutalaiset, toiseksi alkuperäiset Egyptin juutalaiset, kolmanneksi aškenasit ja neljänneksi karaiitit. Sefardi- ja aškenasijuutalaiset puhuivat pääasiassa ranskaa ja lisäksi sujuvasti arabiaa, englantia, italiaa, jiddišiä ja ladinoa. Karaiitit ja alkuperäiset Egyptin juutalaiset puhuivat pääasiassa pelkkää arabiaa, ja he myös pukeutuivat paikalliseen tyyliin. Egyptin alkuperäisiä juutalaisia oli noin 20 000 ja suurin osa heistä asui Kairon harat al Yahudilla, harat al barabralla, sekä Aleksandrian satama-alueella. Karaiittejä oli noin 5 000 ja he asuivat Kairossa.


title: Egyptin juutalaiset

text: Egyptissä oli kaksi pääasiallista rabbinaattia, yksi Kairossa ja yksi Aleksandriassa. Pienempien kaupunkien juutalaisyhteisöt kuuluivat jompaankumpaan.


title: Projektiivinen taso

text: Projektiivinen taso on geometrinen struktuuri, joka laajentaa tason käsitettä. Tavallisella euklidisella tasolla kaksi suoraa tavallisimmin leikkaa toisensa yhdessä pisteessä, mutta on myös suoria, yhdensuuntaisia suoria, jotka eivät leikkaa. Projektiivinen taso voidaan käsittää tavalliseksi tasoksi, johon on lisätty "äärettömän kaukaisia" pisteitä, joissa yhdensuuntaiset suorat leikkaavat. Täten "mitkä tahansa" kaksi suoraa leikkavat toisensa aina yhdessä ja vain yhdessä pisteessä.


title: Projektiivinen taso

text: Tämän matematiikan haaran kehityksen panivat alulle renessanssiajan kuvataiteilijat kehittäessään perspektiivipiirustuksen tekniikkaa.


title: Projektiivinen taso

text: Tavallisimmin projektiivisella tasolla tarkoitetaan reaalista projektiivista tasoa, jota sanotaan myös "laajennetuksi euklidiseksi tasoksi". Sillä on huomattava merkitys, paitsi projektiivisessa geometriassa, myös algebrallisessa geometriassa ja topologiassa. Sille käytetään eri yhteyksissä muun muassa merkintöjä , RP tai "P"(R). Yleisemmässä merkityksessä projektiivisella tasolla tarkoitetaan mitä tahansa struktuuria, joka toteuttaa jäljempänä esitetyssä määritelmässä asetetut ehdot. Sellaisia on reaalisen projektiivisen tason lisäksi useita muitakin, sekä äärettömiä kuten kompleksinen projektiivinen taso että äärellisiä kuten Fanon taso.


title: Projektiivinen taso

text: Projektiivinen taso on kaksiulotteinen projektiivinen avaruus, mutta kaikkia projektiivisia tasoja ei voida upottaa kolmiulotteiseen projektiiviseen avaruuteen. Tämä upotusominaisuus seuraa Desarguesin lauseesta.


title: Projektiivinen taso

text: Projektiivinen taso muodostuu joukosta pisteitä, joukosta suoria sekä pisteiden ja suorien välisestä relaatiosta, jota sanotaan insidenssiksi, joille seuraavat ehdot ovat voimassa:Toinen ehto merkitsee, että ei ole yhdensuuntaisia suoria. Viimeinen ehto sulkee pois niin sanotut "degeneroituneet". Termiä "insidenssi" käytetään pisteiden ja suorien välisen relaation symmetrisen luonteen korostamiseen. Tämän vuoksi projektiivisessa geometriassa käytetään yleensä ilmaisua "piste "P" on insidentti suoran "l" kanssa", vaikka tällä itse asiassa tarkoitetaan, että "piste "P" on suoralla "l"" tai "suora "l" kulkee pisteen "P" kautta", mutta